Terzić o Zvezdi u LŠ: Najveći uspjeh srpskog fudbala svih vremena - BIGportal.ba\n25 Maja, 2019 087\nZvezdan Terzić, generalni direktor Crvene zvezde, napravio je rezime minule sezone ne skrivajući zadovoljstvo ostvarenim u prethodnom periodu.\nCrveno-beli su ove sezone najveću pobedu zabeležili protiv Liverpula, finaliste Lige šampiona, koji su pobedili sa 2:0 na “Marakani” golovima Milana Pavkova.\n“Crvena zvezda iza sebe ima još jednu izuzetno uspešnu godinu. Svakodnevno smo naporno radili kako bismo danas mogli da kažemo da smo ponosni na stanje u klubu. Iz godine u godinu podižemo klub na evropski nivo, a godina za nama je najbolji dokaz toga – rekao je Terzić i dodao: – Ove sezone smo napravili najveći sportski uspeh još od vremena osvajanja Kupa šampiona. Uspeli smo da zadržimo uspešan stručni štab i gro tima sa kojim smo obezbedili plasman u Ligu šampiona. U ekstremno kvalitetnoj grupi smo imali ozbiljnu ulogu o čemu govori i činjenica da smo savladali veliki Liverpul i postigli najviše za srpski fudbal u Ligi šampiona ikada. Navijačima smo priredili najlešu fudbalsku jesen i čak 14 evropskih mečeva sa najjačim timovima i igračima Evrope. U domaćem prvenstvu smo potvrdili apsolutnu dominaciju”, izjavio je Terzić prlikom obraćanja na redovnoj sednici Skupštne Crvene zvezde.\n“Paralelno sa uspesima igrača radili smo i na obimnim infrastrukturnim projektima. Naš satadion je unapređivan iz dana u dan. Dobio je niz poboljšanja, pre svega kada je komfor gledalaca u pitanju. Instalirali smo i nove ulaze na istočnoj i zapadnoj tribini koji će drastično smanjiti mogućnost eventualne zloupotrebe. Zvezda je prvi put u istoriji dobila teren koji se greje i na kome može da se igra u svako doba godine. Takođe prvi tim je dobio još jedan potpuno nov teren za treninge koji omogućava kvalitetniji rad i u najlošijim vremenskim uslovima”.\n“Veoma važno je istaći i da Crvena zvezda već petu godinu zaredom završava sa pozitivnim finansijskim rezultatom. Neto novčani dug Crvene zvezde se smanjuje svake godine. Za razliku od juna 2014. godine kada je dug iznosio 53 miliona evra, u decembru 2018. godine dug je 14 milona evra. Odlični rezultati koje je naša ekipa beležila na terenu uticali su na to da se vrednost igračkog kadra povećava. Juna 2014. godine tim Crvene zvezde vredeo je 17,5 miliona, dok trenutno naš tim vredi čak tri puta više – 52 miliona. I u 2019. godini ćemo dobiti UEFA licencu već u prvom krugu, što dokazuje da sve svoje obaveze izmirujemo na vreme. U prethodnih 365 dana smo na ime poreza u budzet republike Srbije uplatili čak 6,7 miliona evra. Ta cifra je viša nego što iznose svi sponzorski ugovori koje klub ima. Ono šte je važno istaći jeste da Crvena zvezda čak 92% ukupnog prihoda ostvaruje iz inostranstva. Neto novčani dug kluba na dan 31.12.2018. godine iznosi oko 14 miliona evra. Knjigovodstveni dug sa datumom 31.12.2018 je u odnosu na realan dug veći, ali, kako bi se izbegla zabuna, treba znati da su to knjigovodstvene obračunske kategorije koje se ne plaćaju. Prihod od Lige šampiona, kao i od transfera igrača, u visini od 18 miliona evra iskorišćen je za otplatu starog duga. S obzirom na to da je prihod koji ide klubovima kroz velike bonuse za učešće za u UEFA takmicenjima, kao i kroz televizijska prava za prenos mečeva, intencija Crvene zvezde mora da bude veće ulaganje u tim i igrače, kako bi Crvena zvezda svake godine bila učesnik nekog UEFA takmičenja”.\n“U 2021. godini počeće da se održava Liga Evrope 2, takmičenje u kome bi šampion Srbije imao sigurno mesto. Predviđeno je da 2024. godine bonus za učešće u Ligi Evrope i Ligu šampiona bude znatno veće. Sve to će pratiti i ogromno povećanje cena igrača na evropskom tržištu i upravo zbog velikog potencijalnog budućeg prihoda moramo da prepoznamo važnost sadašnjeg trenutka za ulaganje. Na kraju, posebno ističem važan podatak da smo istrajali i uspeli u našoj borbi da se prizna legitimno osvojena titular šampiona Srbije iz 1946. godine. Velikom većinom članova skupštine Fudbalskog saveza Srbije je prihvaćen naš zahtev i Zvezda je i zvanično pripisala 30. titulu i treću zvezdicu iznad grba. Nastavićemo da ulažemo maksimalan napor kako bismo i u narednoj godini nastavili sa pobedama, smanjenjem duga i učvršćivanjem mesta Crvene zvezde u Evropi”, zaključio je generalni direktor Crvene zvezde.


Cerar: Sa Melanijom na slovenačkom, most između SAD i Rusa @ Cafe.ba\nNedjeljni horoskop: Ovnovi da se spreme za ljubavni Isprobajte novu pozu koja vam garantuje potpuno uživanje Prevara kruži Facebookom, pazite da ne postanete žrtva! KAD USTAŠA PRIJETI: Srbi neće tlačiti Hrvate u Cerar: Sa Melanijom na slovenačkom, most između SAD i Rusa Svijet\nIzvor: Tanjug 28.11.2016 u 20:08 h\nFOTO: YouTube Screenshot - Premijer Slovenije Miro Cerar kaže da bi ta zemlja, u kojoj je rođena i odrasla buduća prva dama SAD Melanija Tramp, mogla da postane most između SAD i Rusije. Medvedev: Zaustavili smo pad BDP-aSmrtni udarac - EU ovo neće preživetiSvadbarski selfi Veseljija sa Trampom uzaludno veseli Albance\n"Ako SAD i Rusija pokrenu neku inicijativu u tom pravcu, Slovenija bi mogla da postane most između dvije supersile. Mi smo dokazali da smo sposobni da organizujemo takve sastanke", rekao je Cerar američkoj agenciji. On je rekao i da ga je Melanija Tramp prošle nedjelje pozvala telefonom. "Razgovarali smo na slovenačkom i čestitao sam njoj i njenom suprugu veliki izborni uspjeh, a potom sam razgovarao i sa Trampom, koji mnogo toga zna o Sloveniji", istakao je slovenački premijer, dodavši da je novog predsjednika SAD pozvao da dođe u Sloveniju i da je on pristao. Kad je reč o mogućnosti da Slovenija posreduje između Trampa i ruskog predsjednika Vladimira Putina, Cerar kaže da je ta tema "samo dotaknuta" tokom njegovog razgovora sa Trampom, ali da je to za sada sve. "Spremni smo da veoma ozbiljno razmotrimo tu mogućnost, ali inicijativu moraju pokrenuti Tramp i Putin", zaključio je Cerar. AP navodi da je Slovenija, iako je članica EU i pridržava se sankcija tog bloka protiv Kremlja zbog njegove uloge u ukrajinskoj krizi, održala tople odnose sa slovenskim saveznikom Rusijom, i podsjeća da je ruski predsjednik Vladimir Putin dvaput posjetio Sloveniju, mada rijetko posećuje balkanske zemlje. Američka agencija podsjeća i da je baš u Sloveniji, u junu 2001, bivši američki predsjednik Džordž V. Buš imao prvi sastanak tet-a-tet s Putinom kako bi razmotrili mogućnost kompromisa u pogledu američkih planova o raketnoj odbrani kojima se Moskva oštro suprotstavila. U međuvremenu, većina Slovenaca - njih 66 odsto - ne vjeruje da će pobjeda Donalda Trampa biti prednost za njihovu zemlju u odnosima sa SAD zbog činjenice da je njegova supruga rođena u Sloveniji, pokazuju danas objavljeni rezultati ankete ljubljanskog "Dijela". Anketa pokazuje da većina smatra da Slovenija "neće imati nikakve koristi" od toga što je buduća američka prva dama Melanija Tramp rođena u Sevnici u Sloveniji


Beli luk osim što se dodajte jelima za bolji ukus, ova začinska biljka ubedljivo je najbolja namirnica za čišćenje organizma od toksina. Beli luk sadrži brojne antibakteriske i antivirusne supstance.Sumporna jedinjenja u belom luku pomažu u borbi protiv štetnih materija i gljivica u crevima. Takođe je dobar izvor glutationa, koji filtrira toksine iz digestivnog sistema.\nBeli luk snižava i krvni pritisak i nivo holesterola u krvi, dokazan je antibiotik pa ga možete koristiti i za suzbijanje prehlade i gripa. Redovno konzumiranje belog luka umanjuje rizik od pojave raka, povećava imunitet i proizvodnju antitela u organizmu.Beli luk deluje i protiv ćelije tumora, pa je dobar i kao pomoćno prirodno sredstvo u lečenje raka.Beli luk takodje štiti i krvne sudove, pa tako smanjuje rizik od srčanog i moždanog udara.\nBeli luk deluje i protiv crevnih parazita, a veoma je moćan borac i protiv gljivičnih infekcija.Kako bi iskoristili sve blagodete belog luka koristite ga svakodnevno u ishrani.


Gradski centar dobio dva nova automobila – GC BEOGRAD\nGradski centar dobio dva nova automobila\nZamenik gradonačelnika Goran Vesić i sekretarka za socijalnu zaštitu Nataša Stanisavljević uručili su danas ključeve od automobila direktorki Gradskog centra za socijalni rad u Beogradu Zorici Pavlović. Zamenik gradonačelnika je tom prilikom precizirao da je Grad Beograd obezbedio dva terenska automobila marke „FIAT 500 L” koji će se koristiti za potrebe Odeljenja Zemun i Novi Beograd.\n– Ova investicija mnogo znači za centre za socijalni rad jer omogućava socijalnim radnicima i zaposlenima bolje uslove rada, a samim tim i podizanje kapaciteta rada na terenu. Planirali smo i za sledeću godinu da nastavimo sa ulaganjem, pre svega u objekte socijalne zaštite, a samim tim i u njihova osnovna sredstva za rad. Ne treba zaboraviti vredne i marljive radnike koji svakodnevno vode računa o sto hiljada korisnika – rekla je Nataša Stanisavljević.\nDirektorka Gradskog centra za socijalni rad u Beogradu Zorica Pavlović se zahvalila na ovoj pomoći i naglasila da je nesporna namera i razumevanje grada i nadležnog sekretarijata da radi intenzivno na unapređenju uslova za rad.\n– Imamo više od 100.000 korisnika i rad na tim predmetima po proceduri podrazumeva izlazak na teren, obilazak korisnika i porodica. Sa druge strane, mi sami sprovodimo smeštaj naših korisnika i radimo neodložne intervencije posle radnog vremena, najčešće noću. Tako da bezbedni i ispravni automobili istovremeno predstavljaju bezbednost i sigurnost i za naše korisnike i za zaposlene. Računamo na obećanje da ćemo konačno revitalizovati naše ustanove koje godinama unazad nisu revitalizovane i obnoviti vozni park, što je naše osnovno sredstvo za rad – istakla je Zorica Pavlović.


Hrvatska: Skočio uvoz mesa za 15 odsto\nHrvatski uvoz svih vrsta mesa tokom prvih devet meseci 2017. bio je vredan oko 261 milion evra, što je povećanje za 15% u odnosu na isti period prethodne godine.\nIzvoz tih proizvoda pao je za devet odsto na oko 49 miliona evra.\nPokrivenost izvoza uvozom kod svih vrsta mesa vrednosno iznosi svega 17 posto, rekao je Branko Bobetić, direktor krovnog privrednog udruženja Koacijastočar, prenosi Poslovni dnevnik.\nOd januara do kraja septembra 2017, kako navodi list, uvoz svih vrsta mesa bio je oko 104.000 tona, što je za pet posto više nego u uporednom periodu godinu dana ranije. Uvoz goveđeg mesa je povećan za 10 odsto, a svinjskog za osam procenata, prema podacima Kroacijastočara, dok je uvoz pilećeg mesa i iznutrica opao sa 18.794 tona na 17.490 tona u posmatranom periodu.\nPorastao je i uvoz mesnih proizvoda za 11 posto, kobasičarskih proizvoda za šest procenata, a trajnih suvomesnatih proizvoda za jedan odsto. Prema podacima Kroacijastočara, uvoz živih životinja je u tonama bio veći za 13 procenata, a po vrednosti za 28 posto, u odnosu na prvih devet meseci 2016.


BEOGRADSKI METRO – STANJE I VIZIJE RAZVOJA\nUdruženje saobraćaja i telekomunikacija Privredne komore Beograda organizovalo je 23. marta 2009. godine sastanak sa aktuelnom temom "Beogradski metro-stanje i vizija razvoja" , na kome je poznati stručnjak iz oblasti rešavanja problema saobraćaja u gradovima, prof dr Slobodan Mitrić, koji je inače i konsultant Svetske banke, dao svoje viđenje planiranja brzog gradskog prevoza u Beogradu.\nNa sastanku su učestvovali predstavnici privrede, stručnih i upravnih institucija Republike Srbije i grada Beograda. Sastanak je još jednom pokazao da je problem rešavanja saobraćaja u Beogradu najveći problem grada, kao i da pitanje izbora koncepta beogradskog metroa izmađu lakog o teškog metroa, je još uvek nerešeno i pitanje koje je podelilo našu stručnu i profesionalnu javnost.\nGospodin Mitrić je naveo da uvek postoji želja da se brzi gradski prevoz potpuno odvoji od ostatka saobraćaja, što nije uvek moguće. Danas postoji više alternativa koje ne treba sukobljavati, već ih treba posmatrati zajedno i izvući ono što je najbolje za oba slučaja.\nTakođe jedna od osnovnih tačaka mora biti analiza rizika kako bi se uočile slabe tačke projekta koji je inače jako skup i zato ne sme da bude loš. U toku dalje analize i izbora varijante koriste se multikriterijumske analize koje obuhvataju ekonomske i finansijske elemente. Karakteristike lakog metroa su da je trasa dužine 12,2km, od čega je 4,1km u tunelu, kapaciteta je 15 000 putnika, a troškovi izgradnje su oko 500 000 000 $, dok klasični metro nema studiju opravdanosti ni procene eksploatacionih troškova.\nU daljem toku sastanka došlo je do postavljanja pitanja i diskusije u kojoj su učestvovali: pomoćnik Ministra D. Lasica – Ministarstvo za infrastrukturu, D. Milanović - Urbanistički zavod grada Beograda, M. Milošević – Beočvor, Ž. Đokanović – Direkcija za javni prevoz Skupštine grada Beograda, prof dr R. Vračarević – Tehnički fakultet u Novom Sadu, B. Jovin-arhitekta i prof dr D. Mandić – Saobraćajni fakultet Univerziteta u Beogradu.\nZaključeno je da je problem saobraćaja u Beogradu složen, i da bez obzira na izbor varijante koja će biti prihvaćena za investiranje treba učiniti sve što je moguće kako bi se postojeći, veliki problemi rešili jer ovako veliki investicioni projekti zahtevaju dosta sredstava i vremena, a pojedina rešenja moraju biti pronađena u što kraćem roku.


Šta Tači govori, šta zaista smera?\nTanjug 12. oktobra 2018. 17:11\nBEOGRAD – Korekcija granica kao moguće rešenje za postizanje sporazuma između Beograda i Prištine prisutna je u formulacijama nekih međunarodnih zvaničnika i evropske administracije u kontekstu da će biti prihvaceno svako, pa i ovo rešenje, ako se oko njega slože dve strane, ali ga trenutno aktuelnim drži, podgreva i plasira u etar, kao izvesno, pre svega – Hašim Tači.\nOn u tom svetlu tumači izjavu predsednika privremenih kosovskih institucija Hašima Tačija o navodnoj podršci francuskog predsednika Emanuela Makrona da Beograd i Priština što pre postignu obavezujući sporazum „sa realnom mogućnošću korekcije granica“.\n„Ili će uspeti da se izbori za ideju razgraničenja i na taj način porazi svoje političke oponente ili će odustati i suočiti se sa neminovnom političkom penzijom“, rekao je Surlić za Tanjug.\n„Činjenica da se „razgraničenje“ proglašava neuspelim, a da nijedna strana nije detaljno predstavila šta pod tim podrazumeva, govori da je ideja o korekciji granica još živa“, naveo je Surlić i dodao iz medunarodnih krugova stižu različita mišljenja jer ne postoji jedinstven stav o toj ideji.\n„Neki ljudi u kosovskim institucijama idu drugim putem. Pristaju na korekciju granica dajući teritoriju Srbiji. Mislim da je podela ili korekcija granica loš dogovor koji neće normalizovati odnose između Srbije i Kosova“, naveo je Filips i otvorio bar nekoliko pitanja.\nJedno od njih je: da li je Hašim Tačci, koji svojoj javnosti obećava Preševo, Bujanovac i Medveđu, zapravo spreman i na neke ustupke Srbiji?\nUkoliko i u ovom slučaju nije rečc o političkim igrama kosovskog predsednika, za koga je predsednik Srbije Aleksandar Vučić znao da kaže: „Ništa mu ne verujem“.


Dragan Panajotović, Author at Sportske vesti - Page 2 of 34\nNiška košarka, zločin bez kazne…\nDragan Panajotović\t09/02/2022\nBliži se dan kada će u Nišu ponovo biti odigran Kup “Radivoj Korać”. Praznik košarke, borba za prvi trofej u sezoni, dvanaesti put će biti održan u dvorani Čair od kad nosi ime proslavljenog velikana košarke, a završnica\nSpektakl na dodeli sportskih priznanja. Staša ponovo najbolja (VIDEO)\nDragan Panajotović\t24/12/2021\nHotel “New City” u Nišu je u sredu uveče 22. decembra bio mesto najatraktivnijeg sportskog okupljanja u Srbiji. Sekcija sportskih novinara Niša je 43. put organizovala manifestaciju Izbor sportiste godine Niša, a po svemu viđenom bio je to\nDušan Projović o aktuelnom trenutku u niškoj košarci: “Sve nam se dešava onako kako smo zaslužili” (VIDEO)\nDragan Panajotović\t22/11/2021\nKada se govori o košarci u Nišu, svakom prosečnom poznavaocu sporta prva asocijacija će biti Kup Radivoj Korać. Od kad je ovo nacionalno takmičenje 2003. godine dobilo ime po srpskom košarkaškom velikanu, Niš je čak 11 puta bio domaćin.\nDragan Panajotović\t20/09/2021\nDvanaesti memorijalni turnir “Milan Milošević Mica” odigran je za vikend 18. i 19. septembra u sali OŠ “Dušan Radović” u Nišu. Na turniru su, kao i prethodnih godina, učestvovale ekipe čiji je dres Milošević nosio za vreme igračke karijere,\nPrvi “Basket iz bloka” u Babušnici završen u sjajnoj atmosferi (VIDEO)\nDragan Panajotović\t29/08/2021\nSportski događaji su neretko idealna prilika da ljudi pokažu spremnost da pomognu onima kojima je pomoć potrebna. Jedan takav održan je proteklog vikenda u Babušnici, gde je Humanitarna organizacija “Srbi za Srbe” priredila turnir u basketu “tri na tri”.\nDragan Panajotović\t24/08/2021\nKaravan Roda 3×3 prvenstva Srbije sedmi put je bio u Nišu. Na Trgu kralja Milana u nedelju 22. avgusta okupile su se najbolji srpski basketaši sa željom da stignu do vredne novčane nagrade, ali i plasmana na završni turnir prvenstva\n3×3 spektakl u Babušnici – trijumf ekipe “Banjice” (VIDEO)\nDragan Panajotović\t22/08/2021\nProtekle subote Babušnica je bila domaćin spektakularnog turnira u okviru Roda 3×3 prvenstva Srbije. Turnir je organizovan u konkurenciji seniora i juniora i održan je na otvorenom terenu u centru Babušnice na tartan podlozi. Učestvovalo je 17 ekipa iz cele\nDragan Panajotović\t08/08/2021\nNajavljeni susret kadetskih reprezentacija Srbije i Severne Makedonije ipak neće biti odigran u niškoj dvorani Čair. Utakmica mladih košarkaša zakazana za nedelju od 18 časova otkazana je nakon što je utvrđeno da u ekspediciji iz Severne Makedonije ima zaraženih


Italijani zainteresovani, Kinezi kreću u preradu plastičnog otpada u Srbiji\nPredstavnici italijanske kompanije Novamont, nakon poseta Gornjem Milanovcu i Batočini zainteresovani su za podršku Srbiji u uvođenju novih tehnologija u tretiranju plastičnog otpada. Ranije ovog meseca, kineska kompanija Blue Sky u Ćupriji je ozvaničila gradnju kineskih fabrika za preradu plastičnog otpada.\nU Gornjem Milanovcu, predstavnici Novamonta posetili su S Group, kompaniju za proizvodnju boja i sirovine za plastiku, a u Beočinu firmu Polipak, proizvođača plastičnih kesa.\nPrivreda komora Srbije, čiji su predstavnici sa delegacijom Novamonta ove nedelje bili u dve opštine centralne Srbije, saopštila je da su Italijani zainteresovani da u Gornjem Milanovcu predlože najbolji model i podršku u izgradnji sistema za sakupljanje, odlaganje i kompostiranje organskog otpada, kao i u korišćenju ovih sirovina.\nU Gornjem Milanovcu, organski otpad čini između 40 i 60 odsto komunalnog otpada, navodi se u saopštenju.\nProizvodnja biorazgradivih kesa je u ekspanziji naročito od kada je Evropska unija zabranila ili smanjila upotrebu kesa od plastike.\n„Privredna komora Srbije podržaće model saradnje lokalnih samouprava i kompanija kroz projekat javno privatnog partnerstva (JPP) u opštini Gornji Milanovac radi unapređenja kvaliteta života, ekološke svesti i poslovanja privrednih društava“, navodi se u saopštenju PKS.\nPočetkom januara, predstavnici kineske kompanije Blue Sky i čelnici opštine Ćuprija potpisali su memorandum o razumevanu, koji je praktično označio početak izgradnje kineskog industrijskog parka za preradu plastičnog otpada.\nPark će imati četiri fabrike, a ukupna vrednost prve faze investicije iznosi 12 miliona evra, navodi se u memorandumu koji su potpisali predsednik opštine Ninoslav Erić a ispred kineskog partnera Guanguo Zhou i Zaiqeng Zhao.\nBlue Sky Europe International Industry and Trade Technology DOO Ćuprija, firma koju su kineski investitori osnovali u Srbiji, proizvodiće plastiku u granulama, rekao je Erić u dodao da od 2019. industrijski park biti velika zaokružena proizvodna celina, u kojoj će proizvođači dobara od plastike na jednom mestu imati sve – od sirovina i poluproizvoda do idealnih logističkih uslova.\nTagovi: EU, plastične kese, plastični otpad\nPočetna » Vesti » Otpad » Italijani zainteresovani, Kinezi kreću u preradu plastičnog otpada u Srbiji


Budžet bio puniji nego 2019, deficit ispod 2 odsto – Bankar.me\nJanuary 6, 2022 Članci, CRNA GORA, FINANSIJE, SVE VIJESTI Leave a comment\nPrihodi budžeta Crne Gore u 2021. godini iznosili su 1,906 milijardi eura i veći su za 25,9 miliona eura (1,4%) od planiranih, kao i za 20,9 miliona (1,1%) u odnosu na 2019. godinu koja je do sada bila rekordna, pokazuju preliminarni podaci Ministarstva finansija i socijalnog staranja (MFSS), saopšteni “Vijestima”.\nProšlogodišnji prihodi državnog budžeta su veći za 267,6 miliona eura (16,3%) u odnosu na ostvarene u 2020. godini.\n”Crna Gora je lani, takođe u kovid 2021. godini, ostvarila nevjerovatan rezultat. Rast ekonomske aktivnosti i jačanje poreske discipline doveli su do rekordne naplate prihoda budžeta. Sa druge strane, odgovorno upravljanje javnim finansijama dovelo je do ušteda, prije svega na neproduktivnim kategorijama rashoda”, rekao je državni sekretar MFSS-a, Branko Krvavac.\nPOJMOVIbranko krvavac Budžet Crne Gore budžet za 2022.\nPrevious Raičković: Amandmani i stopiranje akciza mogu dovesti do rebalansa budzeta\nSljedeći Njemačka prva u Evropi po ličnom bogatstvu


Smanjuju se troškovi prihvatanja platnih kartica\nRadio 021\t11.06.2018 14:57\nCilj je smanjenje troškova prihvatanja platnih kartica i povećanje broja prodajnih mesta na kojima je moguće platiti robu i usluge platnom karticom.\nU Narodnoj banci Srbije (NBS) očekuju da se pozitivan efekat tog zakona kojim definišu niže međubankarske naknade u kartičnim plaćanjima prenese do krajnjeg potrošača.\nGuvernerka NBS Jorgovanka Tabaković je obrazlažući taj zakon, rekla da je veoma značajan, posebno za male trgovce, koji plaćaju visoku cenu za trgovinu karticama, a da je cilj da se podstakne korišćenje platnih kartica i time smanji siva ekonomija. Ona je tada rekla da građani Srbije i dalje plaćaju više cene za međubankarsko poslovanje nego u Evropskoj uniji, u kojoj su naknade ograničene na 0,2 odsto na debitne i 0,3 odsto na kreditne kartice.\nPoslanici su tokom rasprave o ovom zakonu najviše govorili i tražili pojašnjenja o članu koji predviđa obavezu banke da uz tekući račun izdaje klijentima platnu Dina karticu, čije se transakcije obrađuju u Srbiji i to bez naknade. Prošle godine 57 odsto plaćanja u Srbiji realizovano je platnim karticama.\nSkupština Srbije usvojila je i izmene i dopune Zakona o platnim uslugama, koje bi trebalo da donesu bezbedno, stabilno i efikasno funkcionisanje platnog sistema, ubrzavanje tokova privredne aktivnosti i smanjenje troškova transfera sredstava.\nIzmenama i dopunama se utvrđuju pravila kojima će se dodatno unaprediti informisanje i transparentnost u vezi sa naknadama koje pružaoci platnih usluga naplaćuju građanima i privredi. Svi pružaoci platnih usluga biće u obavezi da prilikom ponude i ugovaranja platnih usluga koje su povezane sa platnim računom koriste standardizovanu terminologiju koju će utvrditi NBS i da informacije o naknadama u predugovornoj fazi dostavljaju na utvrđenom standardizovanom obrascu, što će omogućiti lakše poređenje tih naknada.\nPredviđena je i obaveza pružalaca platnih usluga da svojim korisnicima najmanje jednom godišnje, bez naknade, dostave izveštaj o svim naplaćenim naknadama za usluge povezane sa platnim računom. Novina je i to što će, u slučaju da je nekome ukradena platna kartica i da je potom zloupotrebljena, korisnik odgovarati samo do iznosa od 3.000 dinara, a preko tog iznosa svu odgovornost snosiće banka i moraće mu nadoknaditi gubitak.


RTCG - Radio Televizija Crne Gore - Nacionalni javni servis :: Ekonomija :: Rast depozita i kreditne aktivnosti\nŽUGIĆ SAOPŠTIO 21. 03. 2019. 11:14 >> 10:40 0\nRast depozita i kreditne aktivnosti\nRast depozita i kreditne aktivnosti, uz kontinuirani pad kamatnih stopa i nivoa loših kredita, potvrđuju da je bankarski sektor u Crnoj Gori stabilan i unaprjeđen, saopštio je guverner Centralne banke (CBCG) Radoje Žugić.\nOn je na sjednici Savjetodavnog odbora CBCG, čiji su članovi ugledni profesori i bivši guverneri iz regiona, kao i bivši članovi Savjeta te vrhovne monetarne institucije, predstavio indikatore bankarskog sektora i ključne aktivnosti koje se preduzimaju sa ciljem snaženja supervizije i unaprjeđenja mjera protiv pranja novca i finansiranja terorizma.\nIz CBCG je saopšteno da je sjednica Odbora, kojoj je prisustvovao svjetski poznati profesor i osnivač i direktor Adižes Instituta iz Santa Barbare (SAD), Isak Adižes, bila posvećena diskusiji na temu trendova i izazova u bankarskom sektoru.\nČlanovi Odbora su diskutovali o izazovima kojima je izložen finansijski sektor na globalnom nivou, kao i o njihovom uticaju na banke u zemljama regiona.\nKonstatovano je da se banke, prvenstveno, suočavaju sa izazovima vezanim za finansijsku tehnologiju, koja sa sobom donosi brojne i krupne promjene.\n„U cilju prilagođavanja promjenama, banke i finansijske institucije moraju biti fleksibilne, ali istovremeno nadgledane kako bi se izbjegli, odnosno smanjili rizici po finansijsku stabilnost“, ocijenjeno je na sjednici.\nPotrebno je, kako su dodali, naći adekvatnu mjeru regulacije koja neće podrivati neohodnu fleksibilnost, niti ugroziti finansijsku stabilnost, koja je primarni cilj svake centralne banke, zaključeno je na sjednici.\nDiskutujući o značaju supervizorske uloge centralnih banaka i modelima njenog obavljanja, zaključeno je da se posebna pažnja mora posvetiti kontroli sistemskih banaka.\nRazgovarano je o načinima unaprjeđenja supervizije, kroz uspostavljanje mehanizama koji bi centralnim bankama obezbjeđivali dodatne informacije od značaja za superviziju, pri čemu ti mehanizmi ne smiju ugroziti samostalnost banaka, kao privatnih kompanija.\nČlanovi Savjetodavnog odbora razgovarali su i izazovima u oblasti fiskalnog sektora Crne Gore.\n„Pozitivnim je ocijenjen odlučan proces fiskalne konsolidacije i dobar tempo ekonomskog rasta, dok je nivo javnog duga označen kao potencijalni rizik u slučaju eksternih ili internih nepredviđenih šokova“, navodi se u saopštenju.\nAdižes je, u okviru sjednice, održao predavanje na temu Ključni faktori uspjeha organizacije, kroz koje je predstavio svoj jedinstveni pristup upravljanju organizacijom i promjenama, zasnovanom na principima uzajamnog poštovanja i povjerenja.\n09:02 Australija podržava evropski put CG\n08:52 Glumci u kampanji o prevenciji raka dojke


Donacija Dnevnom centru za djecu sa smetnjama u razvoju i osobe sa invaliditetom iz Nikšića\nCKB tokom marta mjeseca realizuje inicijativu “Žena za ženu” povodom obilježavanja Međunarodnog dana žena. U okviru ove inicijative, sve zaposlene u CKB-u imaju priliku kandidovati i glasati za organizacije koje su usmjerene na poboljšanje položaja žena u društvu, jačanje principa rodne ravnopravnosti ili podrške osjetljivim grupama.\nZaposlene CKB-a odlučile su da banka ove godine podrži Dnevni centar za djecu sa smetnjama u razvoju i osobe za invaliditetom iz Nikšića. U ime banke, donaciju su direktoru Centra, gospodinu Radovanu Draganiću, predale zaposlene u filijali CKB-a iz ovog grada.\nDnevni centar za djecu sa smetnjama u razvoju i osobe sa invaliditetom iz Nikšića pruža sveobuhvatni servis socijalne zaštite. Za približno 50 korisnika, osigurana je potrebna njega, rehabilitacija i radno-okupaciona terapija, kao i procesi podrške i savjetovanja. Socijalizacija i integracija u zajednicu, osoposobljavanje za samostalno obavljanje dnevnih aktivnosti u skladu sa očuvanim sposobnostima i unapređenje kvaliteta života, takođe su dio misije Centra.\nImajući u vidu važnost rada Centra za korisnike i članove njihovih prodica, zaposlene CKB-a su gotovo jednoglasno odlučile da ovogodišnja donacija bude usmjerena na unapređenje nivoa podrške koji se svakodnevno pruža djeci sa smetnjama u razvoju i osobama sa invaliditetom sa prostora nikišćke opštine.


Inicijativa Ne davimo Beograd skuplja potpise za učešće na beogradskim izborima – Balkanekspresrb.rs\nInicijativa Ne davimo Beograd počela je danas sa prikupljanjem potpisa građana za podršku izbornoj listi. Potpisi će se skupljati u Centru za kulturnu dekontaminaciju (Birčaninova 21) i u opštini Stari grad (Makedonska 42) u periodu od 13 do 20 časova.\nNa izbornoj listi inicijative je 80 imena, a sastavljena je od ljudi koji su u prethodne tri godine izneli proteste protiv megalomanske prevare “Beograd na vodi”, kao i rušenja u Hercegovačkoj ulici i kasnijeg zataškavanja koje je nakon ovog zločina usledilo. Na njoj se nalaze stručnjaci iz različitih polja, kao što su polja arhitekture, urbanizma, ekonomije, saobraćaja, ekologije, kulture i drugih, kao i aktivisti i aktivistkinje brojnih pokreta i lokalnih borbi koji su obeležili rad inicijative u krajevima, blokovima i naseljima širom Beograda. Tu su i sugrađani i sugrađanke koji su učestvovali u protestima protiv gradnje na zelenim površinama, prodaje obale reka, izgradnje pumpe u bloku 45, ugrožavanja Savskog nasipa, aktivisti biciklističkih udruženja i onih koji se bore za ljudska i ženska prava. Izborna lista oslikava ono čemu je inicijativa suštinski posvećena, a to je ideja da promena dolazi odozdo, od učestvovanja u borbi za rešavanje lokalnih pitanja i problema sa ciljem ostvarivanja jednakih prava i šansi za dostojanstven život za sve naše građane.\nIzborna lista inicijative Ne davimo Beograd sastoji se od većeg broja žena nego muškaraca.\nSakupljanje potpisa za podršku izbornoj listi inicijative biće prilika da građani upoznaju neke od kandidata i knadidatkinja koji se na njoj nalaze i u neformalnom razgovoru sa njima pričaju o temama kojima se inicijativa najviše bavila u prethodnom periodu, ali i daljim planovima i akcijama.\nDanas su u Centru za kulturnu dekontaminaciju građani mogli da razgovaraju o planovima inicijative za projekat “Beograd na vodi” sa Ksenijom Radovanović, Dobricom Veselinovićem i Radomirom Lazovićem, a u opštini Stari grad, sa Zoranom Bukvićem i Nebojšom Stojkovićem o saobraćaju i biciklizmu.\nU utorak 23. januara od 13 do 15 časova u Centru za kulturnu dekontaminaciju o blokadama nasilnih iseljenja građana koji zbog dugova ili drugih pravnih problema ostaju bez krova nad glavom sa okupljenima će razgovarati Ivan Zlatić i Marko Aksentijević.\nU sredu 24. januara, od 14 do 16 časova, u Centru za kulturnu dekontaminaciju, o kulturi kao bitnom činiocu razvoja grada predviđeni su razgovori sa Ljubicom Slavković i Andrijom Stojanovićem. U isto vreme u opštini Stari grad vodiće se razgovor sa Jasminom Šušom i Vladimirom Radojičićem, o štetnom ugovoru o izgradnji spalionice na deponiji u Vinči i o aerozagađenju.♦\nNiš: zaplenjeno 5 kilograma droge


Gostujući na TV Pink on je rekao da je kod većine onih koji su duže na funkcijama došlo do zamora.\n- Dovoljno sam dugo ministar, trebaju sveži ljudi i energija. To treba da važi za sve, posebno za one koji su više grešili i imamo o tome dokaze, rekao je on.\nOcenio je da SNS treba da raščisti sa onima koji su pomislili da su "bogom dani" za funkcije.\n- Korona je promenila svet, pa u zdravstvu ništa više nije isto. Ako nemate ideju, viziju, zdravstvo će vam brzo biti na respiratoru, naveo je on kao primer.


Otvoren Ruski kutak u Hemijsko-tehnološkoj školi – KRUŠEVAC.LINK\nOvde si trenutno: Home / DRUŠTVO / Otvoren Ruski kutak u Hemijsko-tehnološkoj školi\nU Hemijsko – tehnološkoj školi u Кruševcu, juče je svečano otvoren kabinet Ruskog jezika, kao i Ruski kutak i biblioteka. Svečanosti su prisustvovali direktor Ruske humanitarne misije Aleksej Polkovnikov, kao i direktor za Balkan Branimir Nešić, ataše za kulturu Ruske ambasade Irina Ivanovna Gnjetkova,radonačelnik Dragi Nestorović, predsednik Skupštine grada Jasmina Palurović, zamenik gradonačelnika Vesna Lazarević, pomoćnik gradonačelnika Predrag Milenković, predstavnici Кruševačke eparhije, Кruševljani ruskog porekla i brojni drugi gosti.\nOva aktivnost je realizacija projekta „Pametna učionica ruskog jezika“ i „Ruski kutak“ i predstavlja produžetak inicijative „Ruske humanitarne misije“ u Republici Srbiji. Vrednost donacije iznosi oko 3 miliona dinara.\nU ime škole, na vrednoj donaciji zahvalio se direktor Miroljub Petrović, a direktor Ruske humanitarne misije Aleksej Polkovnikov obrazložio da je njihova misija poboljšanje uslova rada u cilju kvalitetnijeg i modernijeg obrazovanja, a uz to i obogaćivanje ruskog knjižnog fonda i promocija ruskog jezika i kulture.\nRuski ataše za kulturu Irina Gnjetkova, istakla je da zajednica sa velikim bratskim ruskim narodom garantuje spas od istorijskog zaborava tradicije i običaja, gubljenja vere i jezika, duhovnosti i tzv. „slovenske duše“ koju kao specifikum poseduju naši srodni narodi. „Ovom donacijom, kroz jedinstvene i vašim uslovima prilagođene programe sa učenicima, mladima i odraslima, odvijaju se procesi učenja kroz naučna, kulturna i obrazovna dostignuća“.\nSkupu se obratio i gradonačelnik i Dragi Nestorović koji se takođe zahvalio Ruskoj humanitarnoj misiji na vrednoj donaciji, istakavši saradnju koju grad Кruševac ostvaruje sa brojnim ruskim gradovima (Volgograd, Odincovo, Elektrostal, Lipeck, Rjazanj, a očekuje se i potpisivanje Povelje o saradnji sa Sankt Peterburgom).\nU programu pripremljenom za tu priliku, učestvovao je hor OŠ „Dragomir Marković“, najmlađi polaznici kurseva ruskog jezika, ansambl sa pevačem Pavlom Paninom, učenici OŠ „Branko Radičević“ i Muzičke škole.\nTag Dragi Nestorović Irina Gnjetkova Miroljub Petrović Ruski kutak


BREXIT ne ugrožava finansijsku stabilnost BIH - Radio Srebrenik\nBREXIT ne ugrožava finansijsku stabilnost BIH\nIzlazak Velike Britanije iz EU u ovom trenutku nema bilo kakav neposredan efekat na finansijsku stabilnost BiH, prije svega, na stabilnost bankarskog sektora, saopšteno je danas iz Centralne banke BiH.\nU saopštenju se navodi da stabilnost valutnog odbora, kao modela monetarne politike u BiH, ni jednog trenutka nije dovedena u pitanje i Centralna banka BiH nastavlja sa njegovom primjenom. Sa makroekonomskog stanovišta, BiH bi mogla da trpi određene negativne efekte po osnovu “Brexita” u mjeri u kojoj sve navedene turbulencije budu dovele do usporavanja privrednog rasta u evrozoni. S obzirom na to da se Velika Britanija ne može svrstati u kategoriju značajnih spoljnotrgovinskih partnera BiH, ne očekuju se značajniji direktni negativni uticaji po osnovu pada privredne aktivnosti u toj zemlji.\n“Ukratko, u ovom trenutku se ne očekuju snažniji direktni efekti na ekonomska i finansijska kretanja u BiH. U mjeri u kojoj se političke i neizvjesnosti na evropskim finansijskim tržištima budu reflektovale na usporavanje privrednog rasta u evrozoni, takav razvoj događaja može imati određene negativne efekte na ekonomsku aktivnost u zemlji”, ističe se u saopštenju.\nPrethodni članakSaopštenje Porezne uprave Federacije BiH\nNaredni članakIntervju s načelnikom Općine Srebrenik Nihadom Omerovićem


Држава инвеститорима у прерађивачке капацитете даје земљиште у закуп - Циљ продаја готовог производа, а не сировине - Врњачка Бања\nDržava investitorima u prerađivačke kapacitete daje zemljište u zakup – Cilj prodaja gotovog proizvoda, a ne sirovine\nHome > Poslovne vesti > Država investitorima u prerađivačke kapacitete daje zemljište u zakup – Cilj prodaja gotovog proizvoda, a ne sirovine\nPosted on 19. oktobra 2016. 19. oktobra 2016. by Nikola Beloica\nMinistar poljoprivrede Branislav Nedimović kaže da je najveći prioritet u njegovom resoru razvoj prerađivačkog sektora i povećanje vrednosti u poljoprivrednoj proizvodnji.\nNedimović je naveo da je izmenama Zakona o poljoprivrednom zemljištu predviđena mogućnost da se poljoprivredno zemljište daje u zakup na 30 godina onima koji žele da investiraju u prerađivačke kapacitete i ulažu u objekte za čuvanje, kako bi mogli da podižu zasade.\n– Kada tako zaokružimo sistem i obezbedimo tržište, pola posla smo već uradili, ostalo je samo na angažovanju svih nas – naveo je.\nMinistar je obišao preduzeće Monikom – PIK Aleksinac i tom prilikom istakao da su za povećanje zasada i razvoja povrtarskih kultura potrebni prerađivački kapaciteti, koji bi te kulture mogli da otkupe, prerade i naprave veću vrednost u poljoprivrednoj proizvodnji.\n– To i jeste cilj ministarstva, kako bismo od jedne šljive koja se otkupi od proizvođača, dobili jednu sušenu šljivu koja kasnije može da se proda na tržištu po mnogo većoj ceni. Ako se proda prerađena po većoj ceni, onda će više biti i za primarnog proizvođača, voćara koji uzgaja tu šljivu – rekao je Nedimović.\nSumirajući posetu Aleksincu i jugu Srbije, Nedimović je ocenio da će taj deo biti važan otkupni centar u kome će se prerađivati voće i povrće.\n– Ovi kapaciteti znatno premašuju i Aleksinac, Niš, Prokuplje… Ono što nama treba, a što je prestalo da postoji 80-ih, 90-ih godina, to su veliki prerađivački kompleksi koji predstvljaju centar razvoja voćarstva i povrtarstva – rekao je Nedimović.\nOn je poručio da je cilj da se zadovolje domaći potrošači, a da se ono što preostane izveze, kako bi se, u krajnjoj liniji, smanjio i deficit. – Možete da podižete zasade, ali ako nemate preradu onda prodajete robu po najosnovnijim i najnižim cenama i tu nema neke velike matematike – zaključio je Nedimović.


Press Online :: Automobili :: Novi komšijski električni superautomobil stiže u Ženevu\nNovi komšijski električni superautomobil stiže u Ženevu\nHrvatska kompanija Rimac Automobili najavila je da će 6. marta na ženevskom auto-salonu predstaviti naslednika električnog sportskog automobila Concept One.\nNovi električni hiperautomobil trenutno nosi kodnu oznaku “Concept Two”, a kompanija planira proizvodnju serije od 100 vozila. Poređenja radi, njegov prethodnik koštao je milion dolara a izrađeno je osam primeraka, plus dve trkačke verzije sa oznakom Concept S.\nSudeći na osnovu "tizera", Concept Two će imati agresivniji dizajn i unapređenu aerodinamiku. Očekuje se da će imati i veći radijus kretanja u odnosu na Concept One čija je autonomija oko 340 km, ali i više prostora u kabini.\nRimace je ranije izjavio da će novi model biti skuplji od prethodnika.\nViše detalja i fotografija automobila biće dostupno 6. marta, za kada je zakazana svetska premijera.


Život na distanci (psiholog i psihoterapeut Maja Pavlov) - Nepoverenje i strah od ljudi | BG online\nMoja klijentkinja ne voli da živi. Ona smatra naporom da izađe iz kuće, ode na radno mesto i pozdravi se s ljudima. Sam rad joj ne predstavlja toliki problem, koliko činjenica da će nekog sresti i odgovoriti na uobičajeno pitanje: „Kako si?“ Njoj to predstavlja više nego napor.\nKad osoba svoje „ja“ doživi u različitim kontekstima kao potpuno različite delove sebe, ona ima problem oko razumevanja sebe, ali i izlaganja prema drugima.\nPrema definiciji naše „ja“ je u normalnom stanju dobro integrisana subjektivna struktura koja objedinjuje naše centralne vrednosti, motive, stavove, emocije kao i naše različite uloge. Razmatrali smo šta je to čini da se ona kao fina osoba oseća toliko umorno od ljudi. Dobronamerno pitanje od strane drugih o njoj ona tumači kao mogućnost da oni vide njeno stvarno stanje, a to je- da ona nije dobro. Taj osećaj ona dugo nosi u sebi i ne želi da se zbog njega pravda, a još manje da zamara druge ovakvim stanjem. Zato razlika između onog što osoba stvarno oseća i što treba da prikaže kao socijalnu masku je zapravo razlika u kojoj se neko oseća kao da negira sebe. Iako kongruencija znači jedinstvo na različitim nivoima persone, inkongruencija u kombinaciji sa maskom koja se stavlja u javnosti stvara dodatni pritisak i nepoželjnost da se pod tim maskama skriva, da bi te drugi prihvatili.\nFiltrirajući događaje, impresije i metafore na psihoterapiji svela ih je na nekoliko derivata: „Ljudi su neiskreni“, „Ljudi su nesretni, iako se prave da nisu“, a krešendo njenih stavova ogledao se u završnom: „Ljudima se ne može verovati“. Usledila je strategija ponašanja koja je neminovno vodila u distancu prema situacijama u kojima sreće ljude. Prvo su to bila povlačenja iz grupe prijatelja, onda od dela porodice, a sada se to vidi u njenoj pripremi da izađe iz kuće, što postaje posebna mentalna procedura. Ova ponašanja držala su bliskost na distanci sa većinom ljudi, osim malog kruga onih za koje je verovala da bi je „podneli takvu“. Ipak, mali prozor sa svetlošću dopirao je sa njenog radnog mesta. Ma koliko je osećala neprijatnost da ode do posla jer je imala fantaziju da će njena negativnost biti razotkrivena, ona je u procesima rada sa ljudima ipak osećala klicu zadovoljstva i kompetenciju. Ovaj prostor obećava razvoj osobe u pravcu samosvesnosti koja će je pozivati na nove zaključke o ljudima i njihovim namerama, kao i ogledanje sebe u socijalnim kontaktima, ne trudeći se nužno da „mora“ da ostavi socijalno poželjan utisak, bez straha da će zbog toga biti odbačena. Drugo, pitaće se da li je negativnim osećanjima mesto tamo gde ih je osećala do sada ili je to samo naučeno iskustvo iz prošlosti, koje hoće da razuslovi.\nFOMO | Strah od propuštanja - Patrik Mekginis 1,100.00 din\nUčitelj homeopatije u Beogradu Sjajna vest za sve homeopate koji…


Đinping postavio Obamu tamo gde mu je mesto - 01.04.2016, Sputnik Srbija\nBarak Obama se sastao u Vašingtonu sa kineskim predsednikom Si Đinpingom. Kineski lider je jedan od retkih političara sa kojim Obama razgovara na istoj ravni... 01.04.2016, Sputnik Srbija\n13:27 01.04.2016 (Osveženo: 17:41 01.04.2016)\n© AP Photo / Ng Han GuanSi Điping i Barak Obama\nBarak Obama se sastao u Vašingtonu sa kineskim predsednikom Si Đinpingom. Kineski lider je jedan od retkih političara sa kojim Obama razgovara na istoj ravni. Uprkos očekivanjima, sastanak nije doneo rezultate.\nPredsednik Kine Si Đinping tokom sastanka sa američkim predsednikom postavio je Baraka Obamu gde mu je mesto izjavivši da su nedopustivi pokušaji mešanja u suverene stvari Kine.\nTo se dogodilo za vreme bilateralnog sastanka na marginama samita o nuklearnoj bezbednosti u Vašingtonu. Tom prilikom se govorilo o suverenitetu nad ostrvima u Južnom kineskom moru.\n„Kina će odlučno braniti svoj suverenitet i prava u Južnom kineskom moru“, izjavio je predsednik Kine i dodao da Peking poštuje i štiti slobodu plovidbe i letova, ali da „neće dozvoliti korišćenje tog prava kao izgovor za potkopavanje suvereniteta zemlje“.\nPrema mišljenju eksperata, SAD pokušavaju da oslabe rastući uticaj Kine u jugoistočnoj Aziji i na obali Južnog kineskog mora. U poslednje vreme u tom području pojačano patroliraju američki vojni brodovi. To se dešava u senci sve većeg broja zajedničkih vojnih vežbi SAD i njenih saveznika u regionu.


Radulović savjetnik Abazovića za vanjsku politiku | MINA\nNaslovnicaCrna GoraRadulović savjetnik Abazovića za vanjsku politiku\nRadulović savjetnik Abazovića za vanjsku politiku\nPodgorica, (MINA) – Bivši šef crnogorske diplomatije Đorđe Radulović imenovan je za savjetnika premijera Dritana Abazovića za vanjsku politiku.\nIz Vlade su saopštili da je na današnjoj sjednici Ilir Harasani imenovan za zamjenika generalnog sekretara Vlade.\n“Vlada je na sjednici, kojom je predsjedavao Abazović, donijela Odluku o određivanju ministarstava koja mogu imati državne sekretare”, kaže se u saopštenju.\nNavodi se da se u skladu sa Zakonom o državnoj upravi, koji propisuje da ministarstva mogu imati najviše dva državna sekretara, tom odlukom otvara mogućnost da šest ministarstava mogu imati po jednog državnog sekretara, dok 12 resora može imati po dva državna sekretara koje imenuje Vlada, na predlog ministra.\nIz Vlade su kazali da je za državnog sekretara u Ministarstvu zdravlja imenovan Vladimir Obradović.\nKako su naveli, za državne sekretare u Ministarstvu pravde imenovani su Bojan Božović i Bojan Zeković.\nIz Vlade su rekli da je za državnog sekretara u Ministarstvu vanjskih poslova (MVP) imenovan Ljubomir Mišurović, dok je za generalnu sekretarku tog resora imenovana Dragica Anđelić.\nVlada je na današnjoj sjednici donijela rješenje o razrješenju Milice Perišić dužnosti generalne sekretarke MVP, zbog prestanka mandata ministra vanjskih poslova u 42. vladi.\nIz Vlade su kazali da je na sjednici donijeto rješenje o prestanku vršenja dužnosti vršiteljke dužnosti (v.d.) generalne direktorice Generalnog direktorata za konzularne poslove i dijasporu u MVP Stanici Popović, zbog isteka šest mjeseci na koje je određena za v.d. generalne direktorice tog direktorata,\n“Donijeto je rješenje o određivanju Stanice Popović za v.d. generalne direktorice Generalnog direktorata za konzularne poslove i dijasporu u MVP”, kaže se u saopštenju.\nVlada je, kako je saopšteno, donijela rješenje o razrješenju Maše Vlaović članice Savjeta Centra savremene umjetnosti Crne Gore.\nNavodi se da je na sjednici donijeto rješenje o prestanku vršenja dužnosti v. d. generalnog direktora Direktorata za krivično i građansko zakonodavstvo u Ministarstvu pravde, ljudskih i manjinskih prava, Božidaru Čarmaku.\nIz Vlade su kazali da je za državnog sekretara u Ministarstvu javne uprave imenovan Agron Camaj.\nKako su rekli, za državnog sekretara u Ministarstvu evropskih poslova imenovan je Aleksandar Mašković.\nNa današnjoj sjednici Vlade donijeto je rješenje o imenovanju Denisa Vukotića za državnog sekretara u Ministarstvu kulture i medija,\nVlada je usvojila Informaciju o pripremi predsjedavanja Crne Gore Procesu saradnje u jugoistočnoj Evropi (SEECP) u periodu od jula ove do jun sljedeće godine.\nNavodi se da je usvojena informacija o promjeni sastava Nadzornog komiteta Integrisanog programa saradnje Crne Gore i Ujedinjenih nacija za period od 2017 do prošle godine.\n“Tim povodom, određen je novi sastav Nadzornog komiteta, u skladu sa izmijenjenom strukturom ministarstava”, kaže se u saopštenju.


08:26 h > 13:33 h\nZbog odluke izabranog gradonačelnika Severne Mitrovice da ne preuzme mandate formiranje Zajednice srpskih opština će biti odloženo.\nRok za formiranje vlasti u severnoj Mitrovici je istekao nakon što su izabrani gradonačelnik Krstimir Pantić i još nekoliko odbornika odbili da preuzmu mandate.\nKosovsko Ministarstvo za lokalnu samoupravu zbog toga će predložiti Vladi u Prištini da građani Severne mitrovice ponovo biraju gradonačelnika.\n"Ono što jeste jasno je da su, kako i izbori koji su bili raspisani po kosovskom zakonu, odnosno zakonu o lokalnoj samoupravi, tako će se i dalje te procedure u okvitu tog zakona i sprovoditi", rekao je Petrović.\nOdluku o ponavljanju izbora u Mitrovici danas bi trebalo da potvrdi Vlada Kosova.


SILVANA TRIČKOVIĆ: Lizing u Srbiji još nije dostigao pretkrizni nivo iz 2008. godine - Nira Press\nPočetna » SILVANA TRIČKOVIĆ: Lizing u Srbiji još nije dostigao pretkrizni nivo iz 2008. godine\nUkupan iznos finansiranja je pre deset godina iznosio preko 820 miliona evra, dok je u 2017. godini ukupan nivo novih plasmana iznosio 510 miliona evra. U Evropskoj uniji, lizing predstavlja najbrži vid finansiranja malih i srednjih preduzeća koja čine ključnu podlogu održivog rasta privrede, a kojima je pristup tržištu kapitala otežan. Preko 40 odsto ovakvih preduzeća koristi lizing kao preovlađujući vid finansiranja. Potencijal tržišta postoji i treba ga iskoristiti\nSilvana Tričković: Za rast lizinga potrebna je edukacija preduzetnika, podrška države i poboljšanje zakonskog okvira\nI pored kontinuiranog rasta u poslednjih nekoliko godina, lizing tržište Srbije još uvek nije dostiglo pretkrizni nivo plasmana iz 2008. godine. Činjenica je, međutim, da lizing kao ekonomski najefikasnije rešenje za finansiranje nabavke opreme nije još uvek u dovoljnoj meri iskorišćen u Srbiji.\n– Tačno je da je lizing tržište u prvoj polovini ove godine raslo za 11,3 odsto u odnosu na isti period prethodne godine, ali mi još nismo dostigli nivo plasmana koji smo imali pre globalne ekonomske krize. Naime, trend koji imamo u poslednjih nekoliko godina, ukazuje na rast nivoa plasmana od oko 10 odsto godišnje. I to je veoma dobro. Ali, bez obzira na kontinuirani rast, naši ukupni plasmani su daleko ispod nivoa iz 2008. godine, kada je lizing tržište doživelo svoju ekspanziju. Da bi se to promenilo, potrebna je edukacija preduzetnika, podrška države i poboljšanje zakonskog okvira koji bi omogućio da ovaj vid finansiranja postane atraktivniji – kaže Silvana Tričković, generalni direktor i predsednik Izvršnog odbora kompanije OTP Leasing Srbija, u razgovoru za Magazin Biznis, komentarišući najnovije podatke o poslovanju lizing industrije u Srbiji.\nNaša sagovornica podseća da je, za razliku od Srbije, lizing tržište Evropske unije uspelo da se oporavi i vrati na nivo plasmana iz 2008. godine, i to još pre dve godine! Preko 330 milijardi evra novih investicija tokom 2016. godine potpomogle su lizing kompanije Evrope. Dakle, tačno je da se dogodio drastičan pad tržišta lizinga 2009. godineiuEvropiikodnas,alisesrpskotržište sporije oporavlja – ističe gospođa Tričković.\n• Šta je razlog tog sporog oporavka srpskog tržišta lizinga?\n– Lizing kao ekonomski najefikasnije rešenje za finansiranje malih i srednjih preduzeća nije dovoljno iskorišćen. Razvoj lizing industrije direktno zavisi od brzine i stepena oporavka privrede.


Rezervni fond zgrade – MojUpravnik | profesionalno upravljanje zgradama\nŠta je rezervni fond zgrade?\nPoslednjih godina sve se više preporučuje da se na mesečnom nivou izdvaja novac za rezervni fond zgrade. Redovno i investiciono održavanje su neophodni, kako bi se očuvala, pa čak i povećala vrednost stambene zgrade. Svaka zgrada bi morala da ima rezervni fond zgrade i zbog neplaniranih hitnih intervencija koje nastaju usled havarija i nepredviđenih kvarova na instalacijama i konstrukciji zgrade. Rezervni fond zgrade predviđa i Zakon o stanovanju i održavanju zgrada. Visina izdvajanja na ime troškova investicionog održavanja zajedničkih delova zgrade određuje se odlukom skupštine stambene zajednice, ali je i predmet odluke jedinice lokalne samouprave. Visina izdvajanja po stanu ne može biti manja od iznosa koji aktom o investicionom održavanju zgrada propisuje jedinica lokalne samouprave. Ovaj iznos predstavlja rezervni fond zgrade.\nOsnova za svako uspešno funkcionisanje, bez obzira na obaveze nametnute zakonom, je i dobro domaćnsko upravljanje zgradom. Ukoliko je ovaj deo života u jednoj zgradi praćen redovnim plaćanjem tekućih troškova čišćenja i tekućeg održavanja, onda sredstva za fond zgrade ne moraju biti značajno visoka, pošto je zgrada u dobrom stanju i manje se dešavaju nepredviđeni kvarovi. Takođe, kada na red dođe investiciono održavanje ono zahteva manje angažovanje zbog dobrih tehničkih uslova u kojima se konstrukcija i instalacije građevine nalaze.\nIzdvajanjem sredstava u rezervni fond zgrade, što je ujedno i vid štednje, a može se organizovati i osiguranje objekta, za finansiranje radova koje su posledica havarija usled nepredviđenih okolnosti. Osiguranje objekta je korisna investicija jer smanjuje izdatke iz fonda u slučaju šteta nastalih usled havarija koje su pokrivene poslisom osiguranja. Svaka zgrada bi trebalo da prikupi uslove osiguranja i proveri uslove na tržištu a potom da sa odabranim osiguranje pregovara za najpovoljnije uslove koje može dobitri. Kompanija ’’Moj Upravnik’’ ove aktivnosti svrstava u svoje svakodnevne poslove i uvek ih nudi korisnicima svojih usluga.\nU trenutku kvara koji treba hitno da se reši (popravka vodovodne mreze, lifta, itd) zahvaljujući fondu može se brzo i efikasno delovati. Ukoliko svaki vlasnik stana izdvaja određena sredstva na mesečnom nivou, koja nisu velika za budžet domaćinstva, ali za rezervni fond zgrade može se prikupiti značajna suma.\nKompanija ’’Moj upravnik’’ može upravljati sredstvima, a transparentnost se prikazuje kroz izveštavanje i redovnu komunikaciju sa predstavnicima stambene zgrade (stambene zajednice), ili putem onlajn aplikacije gde je u svakom trenutku moguće videti trenutni presek stanja.\nSredstva za rezervni fond zgrade mogu biti uplaćivana samostalno, a mogu se fakturisati i preko našeg sistema objedinjene naplate pojedinačnim računima.


Горан Триван о иновацијама у области агроиндустрије | Socijalistička partija Srbije\nGoran Trivan o inovacijama u oblasti agroindustrije Vesti\n29 januara, 2020 u 19:10\nMinistar zaštite životne sredine u Vladi Republike Srbije Goran Trivan i izvršna direktorka italijanske kompanije „NOVAMONT S.P.A“ Katja Bastioli potpisali su danas u Beogradu Protokol o saradnji između Ministarstva zaštite životne sredine, Ministarstva poljoprivrede, šumarstva i vodoprivrede i te kompanije. Potpisivanju Protokola i bilateralnom sastanku predstavnika dva ministarstva sa predstavnicima „Novamonta“ prisustvovli su državni sekretar Ministarstva poljoprivrede, šumarstva i vodoprivrede Senad Mahmutović i ambasador Republike Italije u Srbiji Karlo Lo Kašo.\nOvim dokumentom obezbediće se institucionalna podrška za implementaciju inovativnih projekata i tehnologija u oblasti agroindustrije i zaštite životne sredine.\nMinistar Trivan je kazao da je ovaj Protokol o saradnji, potpisan sa jednom od vodećih kompanija u svetu koja se bavi ne samo inovativnim tehnologijama već i njihovom praktičnom primenom, u gotovo svim oblastima društva, a posebno u poljoprivredi koja je i kod nas i u svetu najveći zagađivač životne sredine. Protokolom koji je potpisan na osnovu odluke naše Vlade, obezbediće se, objasnio je ministar, da se inovacije i korišćenje biomaterijala kakve je Italija primenila u agroindustrijskom razvoju i zaštiti životne sredine, i u kojima je ostvarila ozbiljne rezultate, mogu u narednih godinu dana putem modelovanja, primeniti i u Srbiji.\n„Ovo je prilika da zajedno uđemo u novi proces koji je inventivan, naučno i u praksi utemeljen, i još jednom potvrdimo dobru saradnju Srbije i Italije u svim oblastima kao i u oblasti zaštite životne sredine, koja je dobila na intenzitetu nakon posete ministra kopna i mora Serđa Koste našoj zemlji“, rekao je Trivan. Ministar je zaključio da ćemo, praktičnom primenom naučnih znanja i najboljih tehnologija i koršćenjem najbolja iskustava zemalja sa najvišim ekološkim standardima, preskočiti naše zaostajanje u ovoj oblasti i ostvariti našu viziju ekološki čiste Srbije.


Srbija /Vučić: Spreman sam za saradnju s Nikolićem i prije i poslije izbora / Radio Sarajevo\nSrbija / Vučić: Spreman sam za saradnju s Nikolićem i prije i poslije izbora\n17. 02. 2017. u 12:31:00 Anadolija\nPremijer Srbije Aleksandar Vučić izjavio je danas da je uvijek spreman za saradnju s aktuelnim predsjednikom Srbije Tomislavom Nikolićem, i prije i poslije predstojećih predsjedničkih izbora.\nUpitan da li je od Nikolića dobio pismo sa zahtjevima da Nikolić postane premijer i preuzme Srpsku naprednu stranku, Vučić je novinarima u Beogradu rekao da ne želi "gotovo ništa da komentariše kada je riječ o dnevno-političkim pitanjima".\n"Pogotovo ne želim da se bavim tračevima, poluistinama i neistinama. Od mene ćete čuti uvijek samo pristojne riječi o predsjedniku šta god on uradio i ja sam uvijek spreman da radim i za saradnju s njim, i prije i poslije ovih izbora", kazao je Vučić.\nPovodom sjednice Glavnog odbora SNS, koja će biti održana kasnije u toku dana, a na kojoj bi trebalo da se odluči o jednoglasnom prijedlogu Predsjedništva SNS da Vučić bude predsjednički kandidat, lider SNS je kazao i da je pred tom partijom mnogo izazova i problema.\n"Kao da se svijet sručio na našu glavu i kao da je najbitnije da mi izgubimo na izborima, što je vrlo moguće, ali učinit ćemo sve da pobijedimo", dodao je Vučić.\nPodršku Vučićevoj kandidaturi za predsjednika Srbije dalo je jučer svih 185 odbora SNS, a srbijanski mediji pišu da će se uprkos Vučićevoj mogućoj kandidaturi, na predsjedničkim izborima ponovo kandidirati i Nikolić.\nTagovi: izbori Aleksandar Vučić Srbija Tomislav Nikolić\nSNS već ima kandidata / I Nikolić odlučio da se ponovo kandidira za predsjednika\nO autoputu / Vučić: Za odnos između Bošnjaka i Srba treba uložiti mnogo prešutkivanja\nSNS / Jednoglasna odluka: Aleksandar Vučić postao kandidat za predsjednika Srbije


Sramota, pa da li je ovo Saša Ilić zaslužio?! - Sportske.net\nPoslednju prvenstvenu utakmicu u svojoj karijeri legendarni kapiten Partizana Saša Ilić odigraće bez svedoka.\nZvezda i Partizan već započeli novu borbu pred finale Kupa!Ovaj kvartet po završetku sezone sigurno dolazi u Humsku, koliko će se tu i zadržati?Zvezda i Partizan žestoko ''udareni po džepu'', crno-beli čekaju još jednu odluku!Lazar Pavlović je nova Partizanova ''desetka'' - Šta je prethodilo neočekivanom debiju?Partizanova svetla budućnost, ili prilika za ekspresnu zaradu?\nDisciplinska komisija Fudbalskog saveza Srbije donela je danas odluku da predstojeća utakmica 37. kola Super lige Srbije između Partizana i Proletera bude odigrana bez publike!\nFudbalski klub Partizan kažnjen je zatvaranjem stadiona zbog uvredljivog skandiranja navijača na utakmici 36. kola u Novom Sadu, a pored toga crno-beli će morati da plate i 250.000 dinara, piše "Mondo".\nKazna je izrečena zbog skandiranja uvredljivih poruka na račun predsednika Srbije Aleksandra Vučića, ali i zbog sada već famozne pesme "pola Mađar, pola ustaša...".\nPartizan je u prošlosti bio kažnjavan na isti način zbog istih prestupa, a problem je u selektivnom principu kažnjavanja.\nUvredljive poruke na račun premijerke Srbije Ane Brnabić redovna su pojava na utakmicama Crvene zvezde, Nenad Lalatović je brutalno vređan u Humskoj, a navijači Radničkog su sasuli sijaset uvreda na račun Vladimira Stojkovića.\nJasno je da bi u Fudbalskom savezu Srbije i Zajednici klubova Super lige i Prve lige Srbije temeljnije trebalo da se pozabave ovim pitanjem, jer jednostrano sprovođenje kaznene politike ne vodi ničemu.\nRecimo i to da će zbog pomenute kazne, a ona svakako ide na dušu navijača čije postupke ne pravdamo ovim putem, legendarni Saša Ilić svoju poslednju prvenstvenu utakmicu u crno-belom dresu odigrati pred praznim tribinama!\nUtakmica 37. kola Super lige Srbije između Partizana i Proletera igra se u nedelju od 19 časova.


Grad Novi Pazar - Sa Konfederacijom sindikata Turske o unapređenju saradnje i podršci razvoju grada\nSa Konfederacijom sindikata Turske o unapređenju saradnje i podršci razvoju grada\nPredstavnici Konfederacije sindikata Republike Turske, predvođeni predsednikom Konfederacije Mahmutom Arslanom posetili su grad Novi Pazar, gde su se između ostalog sastali sa predsednicom Skupštine grada Ifetom Radončić. Zvaničnom razgovoru Radončićeve sa delegacijom Turske prisustvovali su članovi Gradskog veća Novog Pazara Mirsad Jusufović, Esad Fazlić i Esmir Muratović, pomoćnici gradonačelnika Faruk Suljević i Emir Ašćerić, kao i predstavnici Bošnjačkog nacionalnog vijeća na čelu sa predsednikom Sulejmanom Ugljaninom.\nPrema rečima predsednice lokalnog parlamenta, primarna tema susreta je ostvarivanje saradnje sa opštinama u glavnom gradu Turske, kao i podizanje ljudskih prava u domenu ovakvih organizacija na viši nivo.\n“Predsednik Konfederacije sindikata Mahmut Arslan i čitava organizacija imaju izuzetnu saranju sa svim opštinama u Ankari, sa kojima planiramo da potpišemo bratimljenje i učvrstimo veze saradnje, kako bi smo i na ovaj način obezbedili podršku razvoju Novog Pazara. Članovi Konfederacije sindikata Republike Turske, čiji je dolazak u Sandžak inicirao predsednik BNV Sulejman Ugljanin, su i neki evropski sindikati”, kazala je Radončićava.\nSem Novog Pazara, planirano je da delegacija obiđe Sjenicu i Tutin.


Zdravstvene usluge - Hit oglasi - Besplatni mali oglasi Beograd, Srbija\nSve kategorije Zdravstvo Zdravstvene usluge\nStomatolog, zubar Urolog Kardiolog, internista\nKategorija: Zdravstvene usluge Izbriši sve\nMedicinska sestra sa 42 godine iskustva pruža stručne usluge negovateljica za stare, nemoćne i bolesne osobe.Patronaže, rehabilitacije i druge usluge,koje se mogu obaviti u kućnim uslovima.Spremanje obroka, davanje lekova ,inekcija i terapija.Šetnja i sve što je potrebno za vas 00:24h. Usluge se pružaju na područiju Be...\n/ 1 godinu staro/ 386 pregleda\nStomatoloski centar Jovsic Naša stomatološka ordinacija koristi digitalne tehnologije i moderne materijale renomiranih proizvođača sa ciljem da Vašim zubima povratimo zdravlje, Vašem osmehu lepotu. Uvek smo u toku sa najsavremenijim trendovima u stomatologiji. Usluge koje pruža naša stomatološka ordinacija: besplatan p...\n/ 2 godine/ 68 pregleda\nStomatoloska ordinacija ESTHETIC DENTAL nalazi se u ulici Vojvode Stepe 353 Esthetic Dental nudi svakom pacijentu neophodne informacije, obuku, usluge ali i ozbiljne intervencije. veliki broj pacijenata nam je ukazao poverenje prihvatajući nas kao porodičnog stomatologa. Istovremeno smo se konstantno usavršavali i teži...\n/ 2 godine/ 396 pregleda


Vesti – Strana 35 – Serbia Organica\nDve nove knjige u izdanju Serbia Organice\n,,Organska proizvodnja heljde i alternativnih vrsti žita“ i drugo dopunjeno izdanje vodiča ,,Kako do sertifikovanog organskog proizvoda” Nova publikacija –priručnik o organskoj proizvodnji pod nazivom ,,Organska proizvodnja heljde i alternativnih vrsti žita“ izaći će krajem godine iz štampe i to kao jedan od rezultata projekta ,,Unapredjenje organske ratarske proizvodnje u brdsko-planonskim regionima Srbije“koji se finansira […]\nU Banji Vrujici održan seminar o organskoj proizvodnji\nPočetkom marta u Banji Vrujici je održan treći po redu, od predviđenih pet, seminara o organskoj proizvodnji. Ovim seminarom nastavlja akreditovana edukacija Zavoda za unapređenje obrazovanja i vaspitanja pod nazivom ,,Organska proizvodnja”, u organizaciji Nacionalnog udruženja za razvoj organske proizvodnje ”Serbia organica” i Poljoprivrednog fakulteta iz Beograda. Seminari su namenjeni profesorima iz 33 poljoprivredne škole […]\nUspešan nastup srpskih proizvođača na Biofachu 2012\nDa interesovanje za organsku hranu na globalnom nivou ostaje visoko, uprkos svetskoj ekonomskoj krizi, potvrdio je najpoznatiji i najvažniji međunarodni sajam organskih proizvoda “Biofach” koji je ove godine održan u Nirnbergu , od 15. do 18. februara. Ovogodišnji sajam je tokom četiri dana posetilo 45.000 posetilaca iz preko 130 zemalja, a izlagalo je oko 2.500 […]\nRazvoj organskog pčelarstva u Srbiji\nSrbija ima šansu da od domaćeg organskog meda stvori internacionalni brend, čime se otvaraju i nove perspektive za plasman meda i pčelinjih proizvoda na inostrana tržišta, rečeno je na sednici Nacionalne asocijacije za ravoj organske proizvodnje ”Serbia organica” i Grupacije za organsku proizvodnju Privredne komore Srbije. Cilj sastanka je bio da se pčelari koju su […]\nOsnovan je Stručni savet za organsku proizvodnju\nDana 16. decembra 2011. godine u prostorijama Ministarstva poljoprivrede, trgovine, šumarstva i vodoprivrede, Nemanjina 22-25, osnovan je Stručni savet za organsku proizvodnju. Stručni savet je osnovan na osnovu Zakona o organskoj proizvodnji („Službeni glasnik RS“, br. 30/10) i to radi razmatranja stručnih pitanja, davanja stručnih mišljenja i učestvovanja u realizaciji projektnih zadataka. Stručni savet čine […]\nSerbia Organica održala radionice u CINu\nSerbia organica obučavala je tokom decembra stručnjake zaposlene u Centru za ispitivanje namirnica u Beogradu. Centar za ispitivanje namirnica (CIN) iz Beograda, jedna od eminentnih ustanova koja sprovodi kontrolu hrane je svojom interesovanjem za organsku proizvodnju i standarde koji je prate pokazao da prepoznaje potencijal te proizvodnje u Srbiji, pa je na poziv CIN-a Serbia organica za stručnjake […]\nPredmet Organska proizvodnja po prvi put u školama\nOrganska proizvodnja po prvi put postala je deo nastavnog programa u srednjim poljoprivrednim školama širom Srbije i to uvođenjem predmeta ,,Organske proizvodnja“u trideset i tri srednje poljoprivredne škole u Srbiji. Nacionalno udruženje za razvoj organske proizvodnje ,Serbia organica će u nastupajućem periodu, od novembra 2011. godine, edukovati dve stotine profesora iz srednjih poljoprivrednih škola širem […]\nFoto izveštaj sa izložbe srpske organske proizvodnje\nTokom 23. i 24. oktobra u Beogradu je održana izložba srpske organske proizvodnje. Štandove organskih proizvođača i Serbia Organice posetio je veliki broj građana a posebno je interesovanje vladalo je za kupovinu izloženih namirnica. Na ovoj izložbi svoje proizvode štandove su imali: bio farme Janoša Faraga i Josipa Mamužića, Agro Zlatar, Coja promet, Fond organska […]\nIzložba srpske organske proizvodnje\nSerbia organica će 22. i 23. oktobra organizovati reprezentativnu izložbu organske proizvodnje Srbije: u Beogradu, na Trgu Nikle Pašića (plato ispred Doma sindikata), koja će biti otvorena u periodu izmedju 10 -17.00 č. Želja nam je bila da ovom izložbom popularizujemo organsku proizvodnju kod najšireg sloja stanovništva Beograda i zato smo se odlučili za centralnu […]\nPijaca organske hrane u bloku 44 na Novom Beogradu\nNa zadovoljstvo velikog broja potrošača sa Novog Beograda ali i drugih delova Beograda, Nacionalna Asocijacija „Serbia Organica” i JP „Gradske pijace” započeli su uspešnu zajedničku saradnju promovisanjem organske hrane na pijaci u Bloku 44 na Novom Beogradu. Tokom jula Beograđani su imali priliku da, na jednom mestu, kupe povrće, voće, žitarice, brašna, mahunarke, sušene plodove […]\n9 jun, 2020 Besplatna obuka iz organske proizvodnje 18-19. jun u Beogradu\n28 maj, 2020 Raspisan deveti NLB Organic konkurs- konkurs otvoren do 31. jula 2020. godine\n6 maj, 2020 Početni kurs Škole organskog baštovanstva


Dačić: U rezoluciji Evropskog parlamenta (EP) ima i materijalnih NEISTINA\nPredsednik Skupštine Srbije Ivica Dačić izjavio je danas na sednici Odbora za evropske integracije, na kojoj se razmatrala rezolucija EP o izveštajima komisije o Srbiji iz 2019. i 2020. godine, da ima nekih materijalnih neistina u tim izveštajima poput kritika koja se odnosila na vakcinaciju u Srbiji.\nDačić je ukazao da u tekstu rezolucije na primer piše da je u Srbiji vakcinacija loše organizovana, kao i borba protiv kovida, dok svi svetski mediji, kako napominje, hvale Srbiju u tom smislu, pa čak mnogi iz Evrope i dolaze u našu zemlju da se vakcinišu.\n- Ocene u vezi sa vanrednim stanjem su prilično konfuzne, pa i netačne. Vanredno stanje je uvedeno zbog pandemije i taj proces je uradjen po Ustavu Srbije - rekao je Dačić na sednici kojoj je onlajn prisustvovao i izvestilac za Srbiju Vladimir Bilčik.\nDVE STVARI SU KLJUČNE Evropski parlament usvojio izveštaj o Srbiji, pohvala ima, ali se u ovim oblastima traže konkretni REZULTATI\nDačić je dodao i da u izveštaju postoji stav da je problematično to što se skupština dugo nije sastajala od proglašenja izbornih rezultata, navodeći da postoji jasna procedura koja se odnosi na izbor nove vlade i ocenjuje da je u tom smislu sve ispoštovano.\n- Nije uopšte problem da se iznose kritike ili ne, samo je bitno da razdvojimo šta predstavlja kritičko mišljenje, a šta su neke materijalne neistine koje se izriču u pojedinim temama - rekao je Dačić.\nViše od 400 amandmana\nDačić je ukazao da je rezolucija od nacrta do konačnog teksta pretrpela dosta izmena i da je na nju uloženo više od 400 amandmana tako da je na kraju dobijen tekst koji se u bitnim ocenama razlikuje od prvobitnog predloga.\nDobro je, rekao je Dačić, to što je EP u značajnom delu svoje rezolucije konstatovao napredak reformi u Srbiji posebno u delu ekonomskog razvoja, regionalne saradnje, dijaloga sa Prištinom, položaja nacionalnih manjaina.\n- Reč je o oblastima koje su od ogromnog značaja za ukupan proces evropskih integracija, ali i za punu reformu našeg društva. Možemo biti zadovoljni konstatacijom EP da se u tim oblastima u Srbiji mnogo radi i brzo napreduje - rekao je Dačić.\nOn je poručio da je važno da se prati realno stanje u Srbiji i da je Narodna skupština otvorena za razgovore.\nKaže i da mu nisu jasne kritike koje su se odnosile na spuštanje cenzusa sa pet na tri odsti, podsetivši da je opozicija još početkom 90-tih tražila niži cenzus, kao i na to da su se u okviru medjustranačkog dijaloga menjali još neki zakoni u izbornoj godini.\nDetalji izveštaja EU zbog koga je Vučić BURNO REAGOVAO: Packe zbog izbora, PROTESTA i saradnje sa Rusima i Kinezima\n- Svrha toga je bila da se olakša ulazak u parlament što većem broju političkih opcija. Takodje, dobro je što je EP izrazio žaljenje zbog odluke opozicije koja je odlučila da bojkotuje izbore. To je veoma važan stav da je to bila loša odluka tih stranaka - napomenuo je Dačić.\nDačić je kazao da sve što je rekao to nije učinio u lošoj nameri već više kao poziv da postoji još bolji dijalog sa EP.\n- Ovom sednicom Odbora za evropske integracije utiremo put korisnoj demokratskoj praksi. Siguran sam da će ovakav način rada pozivitno uticati na naš ukupan proces pristupanja EU - ocenio je Dačić.\nIvica Dačić EU Izveštaj\nDačić sa delegacijom Venecijanske komisije o ustavnim reformama u Srbiji\nDAČIĆ U RIMU "Srbija i Italija imaju obostrani interes za saradnju"\nDačić i Miler razgovarali u Sankt Peterburgu o energetskoj saradnji i važnim projektima\nPosle više od pola veka: Patrijarh Porfirije i arhiepiskop ohridski 19. maja služe liturgiju pomirenja


CNN: SAD dostavile Kijevu lokaciju "Moskve" za raketni udar\nCNN: SAD dostavile Kijevu lokaciju „Moskve“ za raketni udar\nTanjug 6. maja 2022. 06:21\nVAŠINGTON – Sjedinjene Američke Države dostavile su Ukrajini obaveštajne podatke koji su navodno snagama te zemlje omogućile da izvedu raketni udar na ruski brod „Moskva“, piše CNN pozivajući se na dobro upućene izvore.\nKako se navodi, ukrajinske snage su, nakon što su ugledale ruski ratni brod u Crnom moru pozvale američke kontakte da bi od njih dobile potvrdu da je u pitanju zaista komandni brod ruske Crnomorske flote „Moskva.\nIzvor CNN kaže da su SAD to potvrdile i dostavile Kijevu obaveštajne podatke o lokaciji ruske krstarice.\nDodaje da nije jasno da li su SAD znale da će Ukrajina napasti brod i tvrdi da Vašington nije bio uključen u tu odluku.\nKomandni brod ruske Crnomorske flote, raketna krstarica „Moskva“ potonula je sredinom aprila.\nUkrajina tvrdi da je pogođena projektilima „neptun“, dok Rusija tvrdi da je uzrok požara koji je doveo do potonuća eksplozija municije.


Održan treći sastanak radne grupe za implementaciju Reformskog paketa – JU Služba za zapošljavanje Tuzlanskog kantona\nOdržan treći sastanak radne grupe za implementaciju Reformskog paketa\nTuzla, 11.05.2016. godine\nRadna grupa za implementaciju Reformskog paketa na današnjem sastanku razmatrala je tri ključne teme:\n– Istraživanje zadovoljstva korisnika Službe za zapošljavanje TK,\n– Usvajanje upustva za rad u biroima za zapošljavanje i\n– Uvođenje sistema mjerenja učinaka.\nSlužba za zapošljavanje TK danas je potpisala i Ugovor o zakupu poslovnih prostorija sa Gradom Tuzla što omogućava nesmetan nastavak realizacije aktivnosti iz Reformskog paketa o implementaciji novih procedura u radu Biroa Tuzla.\nSastanak radne grupe poslužio je i za utvrđivanje termina za obuku zaposlenika Službe koji će provoditi nove procedure u općinskim biroima.\nUz podršku Vlade Švicarske služba za zapošljavanje TK u saradnji sa Projektom zapošljavanja mladih – YEP u septembru 2015. godine pokrenula je reformske promjene. Mnogo je urađeno u proteklih 8 mjeseci, a to potvrđuje i potpuno rekonstruisan Biro Gradačac koji će kvalitetniju uslugu po novoj proceduri početi pružati od juna 2016. godine.\nPrevious Post Grad Tuzla podržao realizaciju „Reformskog paketa“ u okviru Projekta zapošljavanja mladih (YEP)


NOVE MERE NA KiM: Građanima centralne Srbije neophodan negativan test na koronu, uveden policijski čas u 13 opština | Novosti.RS\nNOVE MERE NA KiM: Građanima centralne Srbije neophodan negativan test na koronu, uveden policijski čas u 13 opština\n28. 07. 2020. u 23:53\nZa žitelje Kosova neće biti mere samoizolacije ako dolaze iz okruženja, javlja RTS.\nKretanje građana ograničeno je u Prištini, Prizrenu, Peći, Podujevu, Đakovici, Uroševcu, Lipljanu, Glogovcu, Vučitrnu, Južnoj Mitrovici, Gnjilanu, Kosovom Polju i Štrpcu.\nPrema odlukama donetim na elektronskoj sednici održanoj večeras, maske će biti obavezne usvim aktivnostima izvan kuća i stanova, kao i fizička udaljenosti od dva metra u zajedničkim prostorijama.\nPoslodavci su obavezni da stvore uslove da se ta razdaljina primeni i u radnom okruženju.\nVlada je zabranila okupljanje više od pet ljudi, kao i javna okupljanja, uključujući porodične zabave. Zabranjene su i rekreativne, kulturne i sportske aktivnosti.\nJavni prevoz moraće da radi sa pola kapaciteta u pogledu broja putnika. Javnim zdravstvenim ustanovama preporučuje se smanjenje usluga za koje medicinski radnici u datom trenutku procene da nisu bitne.\nKao deo mera, vlada je predvidela otvaranje javnih i privatnih vrtića posle procene inadzora od strane lokalnih vlasti.\nSektoru gastronomije biće zabranjen rad posle 22:30, ali ne i na otvorenom pre tog termina.\nGrađani Albanije, Severne Makedonije, Crne Gore, centralne Srbije i Bosne i Hercegovine koji uđu na Kosovo preko aerodroma u Prištini ne treba da imaju i sertifikat za negativan test, ako su u tranzitu i pod uslovom da na ulazu potpišu izjave da će u roku od tri sata napustiti Kosovo.\nKorona virus virus korona KOVID 19 Kosovo i Metohija


Savez za Srbiju usvojio preporuke Stručnog tima protesta kao platformu za dijalog sa vlašću ...\nSavez za Srbiju usvojio preporuke Stručnog tima protesta kao platformu za dijalog sa vlašću …\nBeta 5. juna 2019. 14:20\nSavez za Srbiju usvojio je u celosti izveštaj Stručnog tima protesta „Jedan od pet miliona“ i taj dokument će po rečima lidera Narodne stranke Vuka Jeremića od danas predstavljati platformu Saveza za eventualni dijalog sa vlašću o uslovima za fer izbore i medijske slobode.\nKako je novinarima rekao predsedavajući tom opozicionom bloku u junu, lider Pokreta za preokret Janko Veselinović, najveći stručnjaci za pitanje medijskih sloboda i izbornih uslova zaključili su u izveštaju da u Srbiji trenutno ne postoje uslovi za poštene izbore kao ni medijske slobode.\n„Ovo je početna platforma i taj dokument ćemo dostaviti svim relevantnim državnim i medjunarodnim institucijama koje se bave temom medijskih i izbornih sloboda kako bi i oni videli šta stručnjaci koji nisu stranački obojeni, imaju da kažu na tu temu“, rekao je Veselinović u Beogradu.\nPo njegovim rečima, izveštaj Stručnog tima protesta predstavlja „samo jedan u nizu“ izveštaja koje su prethodnih meseci relevantne medjunarodne institucije objavile u vezi sa stanjem medija i izbornim uslovima u Srbiji.\nVeselinović je „pozvao režim Aleksandra Vučića“ da „sedne za pregovarački sto“ ili da kako je rekao, „ispuni uslove stručnog tima“, dodajući da je Savez za Srbiju spreman za te razgovore.\nOn je najavio da će protesti biti nastavljeni u subotu, 8. juna kao i da će tog dana na skupu u Beogradu lider Zajedno za Srbiju Nebojša Zelenović izneti gradjanima preporuke stručnog tima koje je Savez za Srbiju prihvatio kao svoju platformu za dijalog sa vlastima.\nUpitan kako će Savez za Srbiju reagovati ukoliko vlast na ispune zahteve u vezi sa medijskim i izbornim slobodama, Veselinović je rekao da su „svi mehanizmi“ mirnog pritiska na vlast u opticaju dok je Zelenović naveo da taj opozicioni blok neće učestvovati ni na jednim „unapred pokradenim izborima“.\nSkupština slobodne Srbije: Žalosni napadi UNS-a, tabloida i vlasti na…\nAvganistan tvrdi da su ubili jednog od vodja Al Kaide koga traži FBI\nOP: Ministarstvo pravde više nema obavezu da objavljuje i…\nSkupština slobodne Srbije: Žalosni napadi UNS-a, tabloida i…\nKisić Tepavčević: Počastvovana sam pozivom da budem…\nAvganistan tvrdi da su ubili jednog od vodja Al Kaide koga…


NovaEnergija.net » Stipendije Londonske škole ekonomije za studente Ekonomskog fakulteta Stipendije Londonske škole ekonomije za studente Ekonomskog fakulteta – NovaEnergija.net\nwritten by Jelena Jovičić April 21, 2017\nČuvena Londonska škola ekonomije (LSE) će stipendirati učešće studenata Ekonomskog fakulteta u Beogradu na letnjoj školi, koja će biti održana Londonu u trajanju od tri nedelje.\nLSE obezbeđuje stipendije u vrednosti od po 5.000 evra za dva studenta prve godine Ekonomskog fakulteta koje obuhvataju besplatno učešće u letnjoj školi, besplatan smeštaj u LSE kampusu, pokrivene troškove avio prevoza i izdavanja britanske vize.\nStudenti mogu da izaberu jedan od ponuđenih kurseva iz računovodstva, menadžmenta, zaštite životne sredine, finansija, međunarodnih odnosa, prava, engleskog jezika. ESPB bodovi stečeni na LSE letnjoj školi biće upisani u dodatak diplomi studenata.\nEkonomski fakultet Univerziteta u Beogradu je, kao jedan od malobrojnih u Evropi, sklopio sporazum sa Univerzitetom u Londonu o izvođenju osnovih studija po programu prestižne Londonske škole ekonomije i političkih nauka, koje će studente voditi do dve diplome. Studenti prve godine ekonomije će naredne školske godine 2017/2108 moći da upišu osnovne studije LSE na Ekonomskom fakultetu, koje će se izvoditi na engleskom jeziku.\nStipendije Londonske škole ekonomije za studente Ekonomskog fakulteta was last modified: April 21st, 2017 by Jelena Jovičić\nEkonomski fakultet u BeograduLondonska škola ekonomijestipendije\nPrvi humanitarni Krempita maraton 22. aprila u Beogradu\nGrenobl instalira “pričomate”: izbacivače kratkih priča. Besplatnih...\niPhone 6s može da zameni kućnu vagu...


Futoški kupus dobija sertifikat o poreklu | Autonomija\nUbuduće markice na svakoj glavici kupusa\nPredsednik udruženja „Futoški kupus“ Goran Puača izjavio je za Radio 021 da su oni proces sertifikacije započeli pre nekoliko godina, a da će pravo da koriste ovo ime za sada imati samo registrovani proizvođači iz udruženja, od čega će najveće koristi imati kupci.\n„To će pre svega biti garancija za potrošače da je samo ono što ima kontrolnu markicu i oznaku geografskog porekla zaista to što se prodaje, odnosno da je samo za kupus sa markicom sigurno da je proizveden u Futogu. Za sad će se markice stavljati na svaku glavicu kiselog kupusa, a u narednom periodu će se verovatno stavljati i na sveži kupus“, kaže Puača.\nNadežda Pešić Milinko iz sertifikacione kuće „Organik kontrol sistem“, izjavila je za Radio 021 da je samo udruženje „Futoški kupus“ određenim dokumentom propisalo postupak proizvodnje, a da to pre svega znači da i seme i glavica moraju biti proizvedeni u ataru Futoga. „Sertifikaciona kuća koja kontroliše proizvodnju, zapravo vodi računa o tome da li uzgajivači na terenu zaista rade u skladu sa onim što je napisano u zvaničnom dokumentu koji je udruženje odobrilo“, rekla je Pešić Mlinko.\nIz „Organik kontrol sistema“ poručuju da će sertifikat o geografskom poreklu za futoški kupus biti izdat najkasnije u novembru ove godine.


Pozorišni praznici za najmlađe: V "Oktobarske čarolije" u užičkom pozorištu - Portal Pasaž\nPosted: 11. oktobra 2019. u 11:38 / by Milunka Nikolić / comments (0)\nPeta revija pozorišnih predstava za decu „Oktobarske čarolije“ održaće se od 14. do 18. oktobra u Narodnom pozorištu Užice. Najmlađa užička publika imaće priliku da uživa u predstavama pozorišta iz Lazarevca, Kraljeva, Niša, Šapca, i pozorišta grada domaćina. Revija prestava za decu svojevrsni je uvod u predstojeći Jugoslovenski pozorišni festival u smislu da je i najmlađa publika dobila svoj pozorišni praznik, a organizuje se zahvaljujući entuzijazmu užičkog pozorišta koje gostujuće predstave obezbeđuje razmenom sa pozorištima u Srbiji koja neguju kvalitetnu dečiju produkciju.\nReviju otvara predstava „Uplakana Katarina“ Puls teatra iz Lazarevca, 14. oktobra koja će biti izvedena u 12 i 14 časova. Predstavu je,po tekstu Zorana Ćosića režirao Aleksandar Trmčić. Pozorište lutaka iz Niša će u utorak, 15. oktobra, od 10 i 12 časova izvesti predstavu „Zlatokosa“ u režiji Jelene Đorđević. Šabačko pozorište će se predstaviti sa „Mačkom u čizmama“, po tekstu i u režiji, Stefana Rjadkova u sredu 16. oktobra u 14 i 16 časova.“Dugonja,Trbonja i Vidonja“ u režiji Nemane Rankovića biće doprinos užičkog pozorišta „Oktobarskim čarolijama“ a predstava je na repertoaru u četvrtak 17. oktobra od 10 i 12 časova. Predstava „Pinokio kakvog još niste videli“ u izvođenju Kraljevačkog pozorišta, u režiji i adaptaciji Miodraga Dinulovića, zatviriće 5. Oktobarske čarolije u petak 18. oktobra od 12 i 14 časova.\nSve predstave će biti izvedene na Velikoj sceni Narodnog pozorišta Užice.\nUlaznice po ceni od 200 dinara za organizovane grupe iz škola i vrtiće i pojedinačne ulaznice po ceni od 300 dinara već su u prodaji.


RTCG - Radio Televizija Crne Gore - Nacionalni javni servis :: Politika :: "Neophodna bliskost zemalja regiona"\n18. 05. 2022. 18:08 >> 18:23\nĐUKANOVIĆ U ZVANIČNOJ POSJETI KOSOVU\nI u Crnoj Gori i na Kosovu smo na stanovištu da nam ne treba dalja balkanska izolacija od glavnih tokova evropskog razvoja, kazao je crnogorski predsjednik Milo Đukanović pri susretu sa predsjednikom kosovskog Parlamenta Gljaukom Konjufca.\nKako su saopštili iz kabineta, Đukanović se u nastavku prve zvanične posjete Kosovu sastao se sa predsjednikom Parlamenta te zemlje Gljaukom Konjufca, i bio gost na ručku koji su u njegovu čast, u odsustvu premijera Kurtija priredili njegovi zamjenici Besnik Bislimi i Emilija Redzepi.\nPredsjednik Skupštine Kosova je iskazao zadovoljstvo i čast posjetom Đukanovića, prijateljske zemlje.\n“On je istakao doprinos Đukanovića izgradnji uzornih odnosa dvije države, ističući da kosovski narod izuzetno cijeni lični doprinos crnogorskog predsjednika demokratizaciji i stabilnosti regiona. Navodeći da su svjesni koliko je, s obzirom na istorijski kontekst, bilo izazovno za Crnu Goru da prizna Kosovo što je bio hrabar potez, naglasio je da Kosovo izuzetno cijeni liderstvo i odlučnost Crne Gore da postane članica NATO-a i da ide ka EU i jasno odredi orjentaciju u pravcu transatlantskih veza i integracija”, saopšteno je iz Kabineta predsjednika.\nKonjufca zahvalio se Đukanoviću i za posvećenost jačanju dobrosusjedskih odnosa, kako se navodi, “za mudrost i iskustvo koje je posebno značajno pripadnicima mlađih generacija političara kojim pripada, naročito u kontekstu aktuelnih geopolitičkih dešavanja”.\n“Upravo nas ta situacija podsjeća na važnost bliskosti među zemljama regiona i dostizanja demokratskih vrijednosti evropske civilizacije”, kazao je on.\nĐukanović je iskazao zadovoljstvo prilikom da se sretne sa jednim od političkih lidera nove generacije na Kosovu, ističući da s pravom “smatramo odnose dvije zemlje otvorenim, razvijenim i prijateljskim”.\nPrva zvanična posjeta Kosovu, dodaju, prilika je za učvršćivanje tog prijateljstva i identifikovanje novih šansi za saradnju što je olakšano zajedničkim strateškim ciljevima za budućnost.\n„I u Crnoj Gori i na Kosovu smo na stanovištu da nam ne treba dalja balkanska izolacija od glavnih tokova evropskog razvoja“, kazao je Đukanović i poručio da smo “naučili važnu lekciju da zajedničkom budućnošću u Evropi doprinosimo regionalnoj, a ne samo nacionalnoj stabilnosti”.\n“Zajednički je ocijenjeno da dobar dio potencijala za saradnju leži u komunikaciji parlamenata što treba snažno podstaći. Ponovljena je ocjena o neophodnosti iznalaženja održivog rješenja odnosa Kosova i Srbije kroz politički proces i dijalog”, dodaju iz Kabineta.\nPotpredsjednici Vlade Bislimi i Redžepi koji su priredili zvanični ručak u čast Đukanovića, prenijeli su pozdrave premijera Kurtija koji zbog obaveza u Vašingtonu nije bio u prilici da se sretne sa predsjednikom Đukanovićem.\n“Sa njihove strane iskazano je visoko poštovanje za ulogu Crne Gore i Đukanovića lično za odnos prema kosovskoj državi, njenom narodu u teškim vremenima ali i za ukupan doprinos dobrosusjedskim odnosima i regionalnoj stabilnosti”, istakli su iz Kabineta.\nĐukanović je uzvratio srdačne pozdrave, ističući da mu je drago što premijer Kurti radi važnu stvar u cilju iznalaženja rješenja za pitanje na relaciji Priština-Beograd.\n“U srdačnom i otvorenom razgovoru, ukazano je na potrebu jačanja ekonomske saradnje Crne Gore i Kosova, organizovanju zajedničke sjednice dvije vlade i boljem saobraćajnom povezivanju. Jedna od tema susreta sa zvaničnicima kosovske Vlade bilo je i unaprijeđenje položaja crnogorske zajednice kroz povećanje vidljivosti u političkom životu Kosova”, zaključili su iz Kabineta.\nKosovo Milo Đukanović Emilija Redžepi Besnik Bislimi\nRegistraciju vozila sa srpskim tablicama dobijenim do 21. aprila\nUhapšen osumnjičeni za ratni zločin, iz redova crnogorske zajednice


EPS: Ugovoren završetak revitalizacije hidroelektrane Djerdap 1\nBeta 4. jula 2018. 14:30\nJavno preduzeće „Elektroprivreda Srbije“ (JP EPS) i ruska kompanija „Silovije mašini“ potpisali su u Sankt Peterburgu desetu dopunu ugovora o revitalizaciji agregata HE „Djerdap 1“ kojom se omogućava završetak tog posla, saopštio je danas EPS.\nPoslednja etapa radova na agregatu A3 i završetak revitalizacije HE „Djerdap 1“ planiran je u januaru 2021. godine.\n„Nastavljamo uspešnu saradnju koja traje više od pola veka, pošto su ‘Silovije mašini’ isporučile opremu za generatore prilikom izgradnje hidroelektrana na Dunavu, a najvažnije za EPS jeste da se poštuju rokovi i na vreme završi obnova HE ‘Djerdap 1′“, rekao je v. d. direktora JP EPS Milorad Grčić posle potpisivanja dopune ugovora.\nDodao je da „EPS očekuje još jedan veliki posao na revitalizaciji 10 agregata HE ‘Djerdap 2’ u kojem može da saradjuje sa partnerima iz kompanije ‘Silovije mašini'“.\nIzvršni direktor za proizvodnju energije u JP EPS Savo Bezmarević rekao je da je projekat revitalizacije agregata najveće EPS-ove hidroelektrane počeo 2009. godine i da je namera da se revitalizacija poslednja dva agregata završi bez pauze.\nDo sada je, kako se navodi, završena revitalizacija četiri agregata u HE „Djerdap 1“, a predstavnici ruske kompanije poručili su da je oprema za generator A2 HE „Djerdap 1“ spremna za isporuku.\n„Očekujemo da će oprema sledeće sedmice biti utovarena na baržu i da će stići u Kladovo do 20. avgusta“, rekli su predstavnici ruskog proizvodjača opreme za elektrane i dodali da su spremni da učestvuju u projektu revitalizacije HE „Djerdap 2“ i pruže tehničku podršku inženjerima EPS-a.\n„Kapitalna revitalizacija HE ‘Djerdap 1’ veoma je značajan posao za energetski sistem Srbije i EPS jer će se povećati snaga agregata za oko 10 odsto i produžiti radni vek za 40 godina“, navodi se u saopštenju.\nPrvi agregat HE „Djerdap 1“ pušten je u rad 1970. godine i u toj elektrani godišnje se proizvodi više od pet milijardi kilovat-sati električne energije.


ZA ŠEST MESECI VIŠE OD 150.000 LJUDI POSETILO NARODNI MUZEJ - Beograduživo.rs\nHome»GRADSKA DEŠAVANJA»Kultura i zabava»ZA ŠEST MESECI VIŠE OD 150.000 LJUDI POSETILO NARODNI MUZEJ\nZA ŠEST MESECI VIŠE OD 150.000 LJUDI POSETILO NARODNI MUZEJ\nOd danas je stalna postavka i gostujuća izložba Nacionalnog muzeja Pekinga ponovo dostupna za posete, nakon kratke praznične pauze. Muzej je ponovo otvoren 28. juna prošle godine i za šest meseci posetilo ga je više od 150.000 ljudi.\nU januaru još na sam Božić 7. januara neće raditi muzej, dok će u nedelja, 6. januar biti radna, sa standardni besplatnim ulazom.\nU februaru se očekuje postavlka izložbe italijanskog rimskog baroka, a nakon toga će, u saradnji sa galerijom Matice srpse, biti organizovana retrospektiva slikara Đure Jakšića.\nNedelja će i u 2019. godini biti dan kada je besplatan ulaz, a cena pojedinačne karte je inače 300 dinara. Vikednom uvek bude više posetilaca, dok nedeljom Narodni muzej poseti za petinu više ljudi nego drugim danima. Ponedeljak ostaje neradni dan, a ostalim danima radno vreme je:\nutorak, sreda, petak i nedelja od 10h do 18h\nčetvrtak i subota od 12h do 20h\nPRETHODNA VESTRADOŠ BAJIĆ SNIMA NOVU SERIJU O BEOGRADU\nSledeća vest MALOLETNIKA PRETUKLI I OPEKLI BAKLJOM


Prijedor: Sankcionisano 100 vozača traktora | Prijedor24.com - Više od informacije!\nPočetna Servisne Prijedor: Sankcionisano 100 vozača traktora\nPrijedor: Sankcionisano 100 vozača traktora\nPolicijski službenici Policijske uprave Prijedor, tokom mjeseca oktobra 2021. godine, u trajanju od tri dana, realizovali su regionalnu akciju pojačane kontrole učešća traktora u saobraćaju.\nAkcija je realizovana sa ciljem uticaja na ovu kategoriju učesnika u saobraćaju da poštuju propisane uslove za bezbjedno i pravilno učestvovanje u saobraćaju, kako bi se doprinijelo smanjenju broja saobraćajnih nezgoda u kojima učestvuju vozači traktora i radnih mašina.\nTokom trajanja akcije kontrolisano je 178 vozača traktora, a od ukupnog broja kontrolisanih, izdavanjem prekršajnih naloga, sankcionisano je 100 vozača za počinjena 103 prekršaja.\nNajčešći prekršaj evidentiran po osnovu akcije je nekorištenje žutog rotacionog svjetla prilikom kretanja traktora na javnom putu, a tokom akcije zbog ovog prekršaja sankcionisano je 46 vozača traktora. Tokom akcije iz saobraćaja je isključeno 17 vozila ove kategorije.\nPodsjećamo, za prvih osam mjeseci ove godine, na području Policijske uprave Prijedor, evidentirano je jedanaest saobraćajnih nezgoda u kojima su učestvovali traktori, od kojih jedna sa smrtnom posljedicom po lice.\nPolicijska uprava Prijedor apeluje na sve vozače traktora da poštuju saobraćajna pravila i propise, da prilagode vožnju uslovima i stanju na kolovozu, da upravljaju tehnički ispravnim traktorima i da u cilju postizanja potrebne vidljivosti prilikom kretanja koriste zakonom propisano žuto rotaciono svjetlo. Na ovaj način odgovornim ponašanjem u saobraćaju štitimo sebe i druge učesnike.\nU TOKU AKCIJA PRIKUPLJANJA SREDSTAVA ZA IZRADU SKULPTURE “MAJKA HRABROST”\nU toku akcija pojačane kontrole traktora u saobraćaju\nPravilno učešće najmlađih pješaka u saobraćaju i realizacija akcije „Zaštitimo djecu u saobraćaju“\nSvjetski dan čišćenja obilježen u Sanskom Mostu


18.02.2019 u 09:20\nPetković: Tači ostao da lebdi kao čardak\nPomoćnik direktora Kancelarije za Kosovo i Metohiju Petar Petković ocenio je danas da, ako ne bude kompromisa, tom „ludilu koje dolazi iz Prištine nema kraja”, i dodao da se na panelu u Minhenu videlo da Hašim Tači nema argumenata, i da se koristi starim floskulama. On je za RTS rekao da je učešće predsednika Srbije Aleksandra Vučića na konferenciji u Minhenu bilo od izuzetnog značaja. „To je bila prilika da srpska strana prenese najvećim političarima i moćnicima, pogotovo onima zapadnog sveta, kako stoje stvari, o našim naporima za kompromis i svim lošim ponašanjima Prištine i jednostranim odlukama iz Tirane i Prištine kako bio se destabilizovao region i zaustavio dijalog”, rekao je Petković. Prema njegovim rečima, dešavaju se različiti procesi koji za cilj imaju formiranje\n16.02.2019 u 17:17\nMinhen - Priština „priča, ali ne radi ono što priča”, rekao je predsednik Srbije Aleksandar Vučić u Minhenu i podsetio da je prošlo 2.026 dana od potisivanja Briselskog sporazuma a da ZSO nije formirana i 102 dana od uvođenja necivilizovanih taksi na srpsku robu. Vučić učestvuje na panelu „Bezbednost u jugoističnoj Evropi: dva koraka napred, jedna korak nazad” na kojem govore i komesar EU Johanes Han i kosovski predsednik Hašim Tači, dok je moderator predsedavajući Minhenske konferencije Volfgang Išinger. Na molbu Išingera da kaže šta to sprečava Beograd i Prištinu da mogu da slave uspeh 2019. godine, poput Severne Makedonije i Grčke, Vučić je rekao da misli da je pitanje Kosova, odnosa Beograda i Prištine, mnogo komplikovanije i teže od pitanja Severne Makedonije i Grčke. „Razni su\n08.02.2019 u 19:41\nKosovski predsednik Hašim Tači izjavio je danas da bezuslovno treba nastaviti dijalog između Beograda i Prištine. Na konferenciji za novinare po povratku iz SAD, gde je prisustvovao tradicionalnom Molitvenom doručku, Tači je pozvao kosovsku vladu i koalicione partnere da poštuju zahtev SAD o suspenziji taksi, javlja RTK2, prenosi Tanjug. „Smatram da domaće institucije treba da poštuju taj savet, ne da ukinu takse, već da dozvole privremenu suspenziju. Naravno da je ta odluka na vladi, koalicionim partnerima, političkim partijama, svima. Na prvi pogled izgleda da je Srbija oštećena za desetine miliona evra, ali naglašavam da ne postoji cena koju možemo platiti ukoliko dođe do slabljenja odnosa Kosova i SAD. Ovaj odnos nema cene. Pozivam politički spektar da razmišlja mudro”, rekao je\n05.02.2019 u 22:11\nKosovski vojnici koristiće američku opremu\nPredsednik privremenih prištinskih institucija Hašim Tači kaže da će oprema, koju će koristiti kosovski vojnici, biti američka. „Misija i novi mandat kosovskih bezbednosnih snaga usvojeni su u punoj koordinaciji sa SAD. Oprema koju će koristiti vojska biće američka, a i obuka Vojske Kosova biće po američkim standardima”, naveo je Tači na svom nalogu na Fejsbuku, nakon što je posetio sedište kompanije „Boing”, a prenosi RTK na srpskom jeziku. On je dodao da je „u najvećoj kompaniji sveta” video njihova dostignuća i razgovarao o mogućnostima saradnje za razvoj kosovskih bezbednosnih snaga i opšte povećanje kapaciteta „odbrane Kosova”.


Kalanović: Jednaki uslovi života u celoj Srbiji : Nadlanu.com\nKalanović: Jednaki uslovi života u celoj Srbiji\nObjavljeno 21. avg 2012. / 07:22:12\nBEOGRAD, 21. avgusta 2012. (Beta) - Ministarka za regionalni razvoj i lokalnu samoupravu Verica Kalanović izjavila je da je osnovni cilj njenog ministarstva da se gradjanima u celoj Srbiji omoguće uslovi života koji postoje u Beogradu i da se ne zanemaruju ostali regioni.\n"Cilj mi je da izadjemo iz začaranog kruga da cela Srbija puni Beograd i da zbog toga mora još više da se ulaže u glavni grad, a da se zanemaruju ostali regioni. Želimo da se u celoj zemlji gradjani leče kao u Beogradu, da imaju mostove i puteve, zaposlenje, pristojan život i jednake šanse", kazala je Kalanović za izdanje Večernjih novosti od utorka.\nOna je navela i da se "važne državne odluke konačno donose unutar Vlade, a ne u isturenim i sakrivenim centrima moći". "Premijer i ministri sada funkcionišu kao tim i očekujem da postignemo mnogo veće rezultate nego u prethodnom mandatu", kazala je Kalanovićeva.\nMinistarka za regionalni razvoj i loklanu upravu saopštila je i da je u toku priprema rebalansa budžeta i da će on u skupštinskoj proceduri verovatno biti polovinom septembra.


Mentalno zdravlje tokom pandemije: kompanija Modern Health postala jednorog\n15:55 China Standard Time: Peking, Šangaj, Singapur\nModern Health je američka platforma koja podržava preko 220 organizacija širom sveta, nudeći procene mentalnog zdravlja, terapeute, trenere i digitalni sadržaj zaposlenima u ovim kompanijama.\nPandemija Kovid-19 nije donela opasnosti samo za fizičko zdravlje, već je ostavila posledice i na mentalno zdravlje ljudi, pa smo videli porast u potražnji za psiholozima, terapeutima, ali i platformama koje nude podršku za mentalno zdravlje. Upravo je jedna takva plaforma — Modern Health, danas objavila da je samo četiri meseca nakon investicije od 51 milion dolara, uzela dodatnih 74 miliona dolara i dostigla status jednoroga.\nModern Health, koji je osnovan 2017. godine u San Francisku, je kompanija koja je najbrže dostigla status jednoroga kada su u pitanju američke kompanije čiji su osnivači žene.\nModern Health je američka platforma koja podržava preko 220 organizacija širom sveta, nudeći procene mentalnog zdravlja, terapeute, trenere i digitalni sadržaj zaposlenima u ovim kompanijama. Putem svoje aplikacije, Modern Health kombinuje principe psihologije zasnovane na dokazima i tehnologiju kako bi zadovoljila potrebe kompanija širom sveta.\nPočetkom februara, Modern Health je objavio da je kupio startap Kip, koji putem aplikacije povezuje korisnike sa kvalifikovanim terapeutima i pruža im alate za praćenje zapažanja i ishoda tokom terapije.\nNa osnovu analize McKinsey-a, Kovid-19 bi mogao da dovede do potencijalnog povećanja problema sa mentalnim zdravljem za 50 odsto. Novo istraživanje Fondacije porodice Kaiser izvestilo je da 45 odsto Amerikanaca smatra da kriza Kovid-19 šteti njihovom mentalnom zdravlju, dok 19 odsto smatra da ima „veliki uticaj”. U nedavnoj anketi Istraživačkog centra Pev, 73 odsto Amerikanaca prijavilo je da se osećaju anksiozno najmanje nekoliko dana u nedelji od kada je pandemija počela, a od sredine februara do sredine marta 2020. učestalost izdavanja recepata za lekove protiv anksioznosti porasla je za 34 odsto. Ovi brojevi nam pokazuju da problemi mentalnog zdravlja izazvani pandemijom nisu ni blizu zanemarljivi, a McKinsey piše i da zaposleni imaju sve veća očekivanja od svojih kompanija što se tiče obezbeđivanja resursa u ovoj oblasti.\nIzvori: Global Newswire, Yahoo Finance, McKinsey


Postavite ultimatum Srbima, vreme je da završimo sa njima!\nOlimp Nikolas јул 23, 2020, 8:31 пре подне\nDirektor Instituta za ljudska prava njujorškog Kolumbija univerziteta Dejvid Filips izjavio je da, kada je reč o dijalogu Beograda i Prištine, postavljanje određenog roka može primorati strane da donose teške odluke koje su im potrebne kako bi se postigao dogovor.\n„Evropska unija, kao posrednica, trebalo bi da postavi rok za okončanje dijaloga, jer proces ne bi trebalo da traje unedogled. Mislim da je 12 meseci razuman period“, rekao je za Glas Amerike Filips, nekada viši savetnik Sekretarijata UN i američkog Stejt departmenta, prenosi Tanjug.\nOn smatra da bi okončanje pregovora trebalo da podrazumeva, kako je rekao, uzajamno priznanje Srbije i Kosova, kao, kako Filips ističe, „suverene i nezavisne države u postojećim granicama“.\nFilips je ocenio da je potrebno da SAD izađu na scenu i upotrebe svoj uticaj u ohrabrivanju strana u razgovoru da postignu kompromis.\nKada je reč o dijalogu, Filips je rekao da je od presudnog značaja utvrditi sudbinu 1.500 nestalih i obratiti pažnju na do sada postignute sporazume, utvrditi njihov status i potpuno ih primeniti.\nFilips smatra da nije najjasnije želi li Srbija zaista da bude deo Evropske unije.\n„Važno je da predsednik Aleksandar Vučić jasno i nedvosmisleno saopšti da je Srbija posvećena članstvu u EU. Biće potrebno da izabere između evroatlantskih integracija i romanse koju održava sa Rusijom i Kinom“, kaže Filips.\nOn smatra da, ako je Vučić ozbiljan u vezi sa integrisanjem sa zapadnim zemljama – onda posrednik u dijalogu ima uticaj u procesu.\nFilips ukazuje da je važno da obe strane u pregovorima budu fleksibilne i spremne na kompromis, ali da je pre toga potrebno da Evropska unija izgradi poverenje sa Prištinom i stavi tačku na pitanje vizne liberalizacije.\nKada je reč o tome šta Priština treba da uradi, Filips smatra da Priština treba da primeni sporazume postignute u dijalogu, prvenstveno sporazum o Zajednici srpskih opština (ZSO).\nOn, međutim, smatra da ZSO treba da bude bez izvršnih ovlašćenja, u skladu sa odredbama ustava tzv. Kosova, i principima koje je utvrdio Marti Ahtisari.\nIstovremeno, Filips ocenjuje da bi Srbija trebalo da poboljša stepen poštovanja manjinskih prava, pogotovo albanske manjine.\nFilips je, takođe, ocenio da je predlog o razmeni teritorija bio gubljenje vremena.